Θεματική ενότητα - Αναβλητικότητα - «ΣΠΟΥΔΑ..ΖΩ!» - Ένας ψηφιακός οδηγός αυτοβοήθειας για υποψήφιους φοιτητές και σπουδαστές\nΘεματική ενότητα - Αναβλητικότητα\nΕΙΣΑΓΩΓΗ - ΠΑΡΑΔΕΙΓΜΑ\nΟ Γιώργος ήταν ένας μαθητής Λυκείου που δεν αντιμετώπισε ποτέ ιδιαίτερες δυσκολίες. Όλοι, ωστόσο, οι καθηγητές του έλεγαν ότι οι επιδόσεις του (βαθμοί 14-15) ήταν κατώτερες των δυνατοτήτων του. Ο ίδιος δεν έλαβε υπ’ όψιν τις υποδείξεις των καθηγητών του, καθώς ήταν αρκετά έξυπνος, τα κατάφερνε και το σημαντικότερο κατάφερε να μπει στο Πανεπιστήμιο.\nΟι δυσκολίες άρχισαν με την εισαγωγή του στο Πανεπιστήμιο. Στο πρώτο έτος δεν πέρασε αρκετά μαθήματα, αφού στην επαναληπτική εξεταστική πέρασε μόλις το 1/3 των μαθημάτων αλλά και πάλι δεν έδωσε σημασία αφού πίστευε ότι την επόμενη χρονιά θα τα πήγαινε καλύτερα. Την επόμενη χρονιά πέρασε τελικά τα μαθήματα του πρώτου έτους, στην επαναληπτική εξεταστική του Σεπτεμβρίου. Η συνέχεια των σπουδών του ήταν καταστροφική. Πέρασε ένα μάθημα τον Ιούνιο και τον Σεπτέμβριο έζησε μια ακόμα αποτυχία. Για τις επιδώσεις του αυτές αποφάσισε να απευθυνθεί σε σύμβουλο. Ανέφερε με ειλικρίνεια ότι συνήθιζε να αναλώνει τον περισσότερο χρόνο του σε κοινωνικές σχέσεις, σε ονειροπολήσεις και στο Διαδίκτυο. Δυστυχώς, και στη νέα χρονιά τα αποτελέσματα των εξετάσεων ήταν αντίστοιχα, γεγονός που του προκάλεσε καταθλιπτικά συναισθήματα.\nΈνα τεστ που συμπλήρωσε στο Γραφείο Διασύνδεσης του Πανεπιστημίου του κατέδειξε τις εξαιρετικά υψηλές του ικανότητες αλλά και τις σημαντικές ελλείψεις του στον τρόπο μελέτης. Επιπλέον, έλαβε χαμηλή βαθμολογία σε ότι αφορά το ενδιαφέρον του για την σχολή φοίτησής του και πολύ υψηλή για άλλες κατευθύνσεις. Ο Γιώργος δεν πήρε ποτέ πτυχίο. Κάθε εξεταστική αποτελούσε γι’ αυτόν ένα Γολγοθά, αφού κατά τη διάρκεια του έτους ανέβαλε συνεχώς την εκπλήρωση των ακαδημαϊκών του υποχρεώσεων.\nΗ χρόνια αναβλητική συμπεριφορά συνυπάρχει και με άλλα προβλήματα, όπως προβλήματα διάθεσης, διαταραχή της προσοχής, αποδιοργάνωση, έλλειψη ενέργειας, έλλειψη οργάνωσης και πειθαρχίας, "αδράνεια", ασταθή συμπεριφορά και έλλειψη ανταγωνισμού. Τέλος, υπάρχει συσχέτιση μεταξύ αναβλητικής συμπεριφοράς και άγχους αποτυχίας.\n→ Ανάβαλε την αναβλητικότητά σου\nΜπορείς να αναβάλλεις την αναβλητικότητά σου; Η απάντηση είναι ότι σε μεγάλο βαθμό μπορείς. Γι’ αυτό σου δίνουμε ορισμένες οδηγίες:\n→ Φτιάξε ένα ξεκάθαρο και ρεαλιστικό πλάνο εργασίας. Αποτελεί ένα χρήσιμο βοηθητικό μέσο ώστε να προσεγγίσεις τις εξετάσεις σου με ευχάριστο και αποδοτικό τρόπο. Απαραίτητη προϋπόθεση είναι η καταχώρηση των δραστηριοτήτων σου σε ένα γραπτό πρόγραμμα συνυπολογίζοντας το χρόνο ξεκούρασης και απρόβλεπτα γεγονότα.\n→ Καθόρισε το χρονικό περιθώριο το οποίο έχεις στη διάθεσή σου. Κατόπιν φτιάξε ένα ρεαλιστικό χρονοδιάγραμμα. Μην ξεκινάς σκεπτόμενος/η «Έχω αρκετό χρόνο στην διάθεσή μου».\n→ Μην ψάχνεις για δικαιολογίες, καθώς αυτές δεν μπορούν να δώσουν απάντηση στα προβλήματά σου. Μια βοηθητική άσκηση είναι να γράψεις όλες τις υπεκφυγές που χρησιμοποιείς στην αριστερή πλευρά μιας σελίδας και να τις αντικαταστήσεις με εναλλακτικά επιχειρήματα στη δεξιά πλευρά. Για παράδειγμα το «Δεν έχω σήμερα όρεξη για διάβασμα» της αριστερής πλευράς μπορεί να αντικατασταθεί με το «Εάν περιμένω να μου έρθει η όρεξη δεν θα κάνω τίποτα», στη δεξιά πλευρά.\n→ Κάνε ένα κατάλογο με εκφράσεις που θα σου δίνουν κουράγιο να συνεχίσεις όπως: «Δεν υπάρχει καλύτερη στιγμή από την τωρινή», «Όσο πιο γρήγορα αρχίσω το διάβασμα τόσο πιο γρήγορα θα τελειώσω», «Η τελειομανία μου με εμποδίζει να πραγματοποιήσω αυτό που τώρα πρέπει να κάνω».\n→ Μην καταστροφολογείς: Εστίασε στην τωρινή κατάσταση στην οποία βρίσκεσαι και κάνε τις απαραίτητες ενέργειες για την επίτευξη του άμεσου στόχου.\n→ Θέσε προτεραιότητες. Γράψε με σειρά προτεραιότητας τις δραστηριότητες που πρέπει να κάνεις. Όσο πιο σημαντική είναι, τόσο πιο επείγουσα θεωρείται. Βάλε στο τέλος τις πιο ασήμαντες. Έλεγχε συχνά τον κατάλογό σου αρχίζοντας από πάνω προς τα κάτω.\n→ Χώρισε τους βασικούς σου στόχους σε επιμέρους βήματα. Η κατάτμηση των βασικών στόχων σε επιμέρους βήματα σε βοηθά να τους εποπτεύεις καλύτερα και να τους επιτύχεις ευκολότερα. Αυτή η μέθοδος συνιστάται ιδιαίτερα σε δραστηριότητες που απαιτούν διατήρηση της προσπάθειας για μεγάλο χρονικό διάστημα όπως το να γράψεις μια εργασία για ένα μάθημα,\n→ Οργανώσου. Συγκέντρωσε όλο το υλικό και μετά ξεκίνησε το διάβασμα. Φτιάξε ένα ημερήσιο πρόγραμμα και ακολούθησέ το με συνέπεια. Στο τέλος της ημέρας έλεγξε τις δραστηριότητες που υλοποίησες.\n→ Συμβόλαιο με τον εαυτό σου. Κάνε ένα ξεκάθαρο «συμβόλαιο» με τον εαυτό σου για το πότε σκοπεύεις να φέρεις εις πέρας μια δραστηριότητα. Μπορείς να το ανακοινώσεις σε φίλους σου ή στην οικογένειά σου.\n→ Χρησιμοποίησε ό, τι μέσο σου είναι διαθέσιμο για την υπενθύμιση των εργασιών σου. Κόλλησε χαρτάκια στο ψυγείο, στον καθρέφτη, στην εξώπορτα, στην τηλεόραση…\n→ Άρχισε ΤΩΡΑ με μια συγκεκριμένη δραστηριότητα, ανεξαρτήτως από το πώς αισθάνεσαι, καθορίζοντας και το χρονικό της πλαίσιο.\n→ Διατύπωσε ένα συγκεκριμένο στόχο ώστε να έχεις μια ξεκάθαρη εικόνα του σημείου που βρίσκεσαι και του τι θα πρέπει να περιμένεις. Ο στόχος «Θέλω να έχω τελειώσει αυτό το κεφάλαιο της φυσικής έως τις 14.00» είναι πιο συγκεκριμένος από το «Θέλω να τελειώσω την φυσική». Μην βάζεις αφηρημένους στόχους (πρέπει να αρχίσω διάβασμα), αλλά καθόρισε τις συμπεριφορές σου (αρχίζω τώρα με το 1ο κεφάλαιο φυσικής).\n→ Το κίνητρο είναι το σημαντικότερο. Θέλεις να το ενισχύσεις; Θέσε ερωτήσεις στον εαυτό σου, όπως: Έχεις μετανιώσει με την επιλογή της κατεύθυνσης σου; Εάν η απάντησή σου είναι αρνητική, τότε ξεπερνάς ένα σημαντικό εμπόδιο και συνεχίζεις.\n→ Αυτοενίσχυση: Όταν αντιμετωπίζεις προβλήματα μην τα βλέπεις όλα άσπρα ή μαύρα, αλλά προσπάθησε να εκτιμήσεις ρεαλιστικά την κατάσταση. Μια ρεαλιστική εκτίμηση είναι πολύ καλύτερη από το να καταστρώνεις ανέφικτα προγράμματα εντατικού διαβάσματος, τα οποία είναι καταδικασμένα εξ’ ορισμού στην αποτυχία.\n→ Έλα αντιμέτωπος/η με τα λάθη σου. Μην επιπλήττεις, ούτε και να επικρίνεις τον εαυτό σου για τυχόν λάθη. Η αναποδιά είναι μέσα στο πρόγραμμα και θα πρέπει να μάθεις να την αντιμετωπίζεις.\n→ Και φυσικά αντάμειψε τον εαυτό σου όταν διεκπεραιώσεις μια εργασία. Απόλαυσε ένα ωραίο παγωτό, αγόρασε κάτι που επιθυμείς. Το δικαιούσαι μετά την προσπάθεια που κατέβαλες.\nΣτην περίπτωση που είσαι ένα άτομο που αναβάλλει συστηματικά, άρχισε φτιάχνοντας έναν κατάλογο που θα αφορά το ημερήσιο, το εβδομαδιαίο και το εξαμηνιαίο πρόγραμμα, για περισσότερες πληροφορίες δες την ενότητα «Διαχείριση Χρόνου». Διερεύνησε, στη συνέχεια, την αναλογία μεταξύ των δραστηριοτήτων που ανέβαλλες και αυτών που εκτέλεσες. Προσπάθησε την επόμενη εβδομάδα αυτή η αναλογία να κλίνει προς όφελος των δραστηριοτήτων που εκτελέσθηκαν.\nΕάν σε χαρακτηρίζει η αναβλητικότητα, προσπάθησε να έρθεις σε επαφή με κάποιον συμμαθητή/τρια σου ο/η οποίος/α δεν εμφανίζει παρόμοια συμπεριφορά. Υιοθέτησε τον τρόπο με τον οποίο διεκπεραιώνει το διάβασμά του/της και τις λοιπές του/της ασχολίες. Έτσι, αφενός έχεις κάποιον να σε στηρίζει και αφετέρου μπορείς να αντιληφθείς πότε και πόσο πίσω μπορεί να είσαι στην μελέτη σου.\nΝα θυμάσαι ότι η αναβλητικότητα:\nΠαρουσιάζεται ορισμένες φορές σε όλους μας.\nΓίνεται πρόβλημα όταν συμβαίνει συχνά σε σημαντικά θέματα.\nΜπορεί να επιφέρει προβλήματα στη σχολική σου επίδοση.\nΜπορεί να αντιμετωπιστεί σε μεγάλο βαθμό.\nΦτιάξε ένα ξεκάθαρο πλάνο εργασίας και ένα ρεαλιστικό χρονοδιάγραμμα.\nΜην ψάχνεις για υπεκφυγές.\nΔιατύπωσε συγκεκριμένους και εφικτούς στόχους και εργάσου βάζοντας προτεραιότητες.\nΜοίρασε τα μεγάλα ζητήματα σε επιμέρους.\nΦτιάξε ένα συμβόλαιο με τον εαυτό σου και χρησιμοποίησε μέσα υπενθύμισης.\nΑξιολόγησε τα κίνητρά σου.\nΜάθε από τα λάθη σου και προχώρησε με μικρά και ρεαλιστικά βήματα.\n10 οδηγίες για μαθητές/τριες με αναβλητική συμπεριφορά\n1. Φτιάξε ένα ξεκάθαρο γραπτό πρόγραμμα κάνοντας επισκόπηση σε όλα τα μαθήματα και σε όλες τις δραστηριότητες.\n2. Καθόρισε τις προτεραιότητες στη μελέτη και στις δραστηριότητές σου.\n3. Καθόρισε το χρόνο τον οποίο έχεις στη διάθεσή σου και αυτόν το οποίο χρειάζεσαι. Φτιάξε κατόπιν ένα ρεαλιστικό χρονοδιάγραμμα .\n4. Βάλε ρεαλιστικούς στόχους.\n5. Δείξε εμπιστοσύνη στον εαυτό σου, βασιζόμενος/η σε πραγματικά γεγονότα. Λάβε ευχαρίστηση ακόμα και από μικρές επιτυχίες.\n6. Καθόρισε εξ αρχής ένα χρονικό περιθώριο για την εργασία με την οποία ασχολείσαι.\n7. Ασχολήσου με την εργασία σου ανεξαρτήτως συναισθηματικής διάθεσης.\n8. Έλα αντιμέτωπος με τα λάθη σου.\n9. Εάν έχεις δυσκολίες με τα χρονικά όρια, αυτό είναι μια ένδειξη ότι θα πρέπει να μάθεις να τις αντιμετωπίζεις.\n10. Επιβράβευσε τον εαυτό σου όταν βρίσκεσαι στον σωστό δρόμο.\n1. Ασαφή πλάνα, όπως: «Πρέπει να περάσω τις εξετάσεις», «Θα δω πως θα πάει».\n2. Ασαφή και ανέφικτα πλάνα όπως: «Θα διαβάζω όλη μέρα».\n3. Μη πιστεύεις χωρίς την παραμικρή απόδειξη ότι «Έχω αρκετό χρόνο» και ότι «Θα τα καταφέρω εύκολα σε σύντομο χρονικό διάστημα».\n4. Να αποδίδεις τις επιδόσεις σου στην τύχη και στη βοήθεια των άλλων.\n5. Να αμφιβάλλεις διαρκώς και να ζητάς συνεχώς την ενίσχυση τρίτων.\n6. «Αύριο αρχίζω, επειδή τώρα…»\n7. «Σήμερα δεν έχω όρεξη κι έτσι…»\n8. Να υπεκφεύγεις όταν δεν τα καταφέρνεις.\n9. Όταν δε πετύχεις, να πιστεύεις ότι από δω και στο εξής δεν μπορείς να καταφέρεις τίποτα.\n10. Να δείχνεις δυσαρέσκεια επειδή έχεις πολλά να κάνεις.\n- Δικαιολογίες για να διώξεις το άγχος\nΆτομα που συνεχώς αναβάλλουν τις υποχρεώσεις τους αισθάνονται έντονο άγχος. Αυτό το συναίσθημα είναι βασανιστικό και άδικο. Ως αποτέλεσμα για να μειώσουν το δυσάρεστο αυτό συναίσθημα, χρησιμοποιούν διάφορες δικαιολογίες. Στη συνέχεια μπορείς να διαβάσεις ορισμένες από αυτές.\n- Καθησυχάζοντας τον εαυτό σου και τους άλλους\nΕίναι απαραίτητο να κάνεις διάκριση ανάμεσα στον:\nΕφησυχασμό του ατόμου βασισμένο εκ πρώτης όψεως σε λογικούς συλλογισμούς, όπως: "Μια προσωρινή διακοπή του διαβάσματος δεν είναι και κάτι σημαντικό", "Σήμερα ξεκουράζομαι, αλλά αύριο ξεκινάω" κοκ. Συνοπτικά, η αναβολή εδώ είναι δικαιολογημένη.\nΕφησυχασμό τρίτων, όπως των γονιών σου ή των φίλων σου: "Πάω καλά", "Μπορώ να τα καταφέρω". Με αυτό τον τρόπο σου δίνεται η ευκαιρία να αναβάλεις ακόμα μια μέρα.\n- Οι πιο γνωστές προφάσεις όσων αναβάλουν\nΣε αυτό το σημείο παρουσιάζονται συνηθισμένες δικαιολογίες για αναβλητική συμπεριφορά. Ρίξε μια ματιά σε κάθε κατηγορία και εάν αναγνωρίζεις σε αυτές τις δικαιολογίες δικά σου στοιχεία διάβασε το αντίστοιχο σχόλιο.\n1. Αναβάλλω για ένα ασαφή λόγο\n"Δεν μου συμβαίνει συχνά."\n"Σήμερα δεν έχω όρεξη για διάβασμα, άσ’ το για αύριο."\n"Έχω κάτι καλύτερο να κάνω."\nΜια διαφορετικά οπτική\nΟι ασαφείς δικαιολογίες, οι οποίες δικαιολογούν σε κάποιο βαθμό τη συμπεριφορά σου, δεν εξηγούν απολύτως τίποτα. Αντ’ αυτού ενισχύουν την παθητικότητα και σε αφήνουν άπραγο/η. Καλό είναι να κάνεις την αυτοκριτική σου και εάν γνωρίζεις τα αίτια της αναβλητικότητάς σου θα πρέπει οπωσδήποτε να λάβεις τα κατάλληλα μέτρα.\nΓια να ηρεμίσεις είναι απαραίτητο να προσανατολιστείς σε κάποιο συγκεκριμένο στόχο και να πεις π.χ. «αρχίζω αύριο». Βέβαια, εδώ τίθενται κάποια ερωτήματα: Μήπως αυτό το έχεις ξαναπεί; Μήπως είναι ενάντια στις πραγματικές επιθυμίες σου; Και, τέλος, πόσο σίγουρος/η είσαι ότι αυτή τη φορά θα τηρήσεις την υπόσχεσή σου;\nΕάν θέτεις στον εαυτό σου τέτοιου είδους ερωτήματα, μειώνεις αρκετά τις πιθανότητες οι προθέσεις σου αυτές να μείνουν μόνο στη θεωρία και αυξάνεις την προοπτική να προβείς στις απαραίτητες πράξεις.\nΣυχνά προκύπτουν προβλήματα ήδη από το ξεκίνημα, δεδομένου ότι αρχίζεις την εκπλήρωση ενός στόχου και δεν γνωρίζεις κατά πόσο θα τον επιτύχεις. Όταν ασχολείσαι ενεργά με ένα στόχο, παίρνεις ανατροφοδότηση από τις πράξεις σου. Προσπάθησε να θέτεις ρεαλιστικούς και εφικτούς στόχους (π.χ. "σε ένα τέταρτο θα έχω διαβάσει 3 σελίδες"), ώστε να ενθαρρύνεσαι από τα αποτελέσματα της συμπεριφοράς σου.\n2. Αναβάλλω με καλή πρόθεση\n"Πρέπει να αρχίσω διάβασμα."\n"Θα έπρεπε να είχα ξεκινήσει."\nΟι καλές προθέσεις είναι αρκετές μόνο για να αφήσουμε τα πράγματα ως έχουν. Αναγνωρίζεις ότι κάτι πρέπει να κάνεις (αυτό σου δημιουργεί ένα ευχάριστο συναίσθημα), δεν το πραγματοποιείς (αυτό σου προξενεί ανησυχία), αλλά είσαι ακράδαντα πεπεισμένος/η ότι σε σύντομο χρονικό διάστημα θα το κάνεις (αυτό σου προξενεί ένα νέο ευχάριστο συναίσθημα).\nΣκέψεις, όπως «θα προσπαθήσω», «έτσι πρέπει να γίνει», αφορούν μελλοντικές ενέργειες και σε ένα βαθμό σε καθησυχάζουν, αλλά δεν σε οδηγούν στην παραμικρή κινητοποίηση.\nΑναφορές, όπως «αύριο οπωσδήποτε θα ξεκινήσω» "αντιλαμβάνομαι πώς έχει η κατάσταση" "σίγουρα θα αρχίσω διάβασμα" φανερώνουν μια εσωτερική κινητοποίηση χωρίς δράση και η πιθανολογούμενη πράξη μετατοπίζεται συνεχώς στο εγγύς μέλλον.\n3. Αναβάλλω με περισσή αισιοδοξία\n"Δεν χρειάζεται να ξεκινήσω από τώρα. Έχω καιρό."\n"Κάνω κάτι δουλειές και μετά αρχίζω."\n"Σκοπεύω να ξεκινήσω μετά τις γιορτές."\nΕάν πράγματι δεν επιθυμείς την περαιτέρω ενίσχυση σκέψεων, όπως: «πρόκειται να ξεκινήσω σύντομα», «ο καθένας μπορεί να αναβάλλει, αλλά σημασία έχει να περνάς τα μαθήματα», ή «δεν θέλω να είμαι φυτό», λάβε υπόψη σου τα παρακάτω:\nΗ υποτίμηση του όγκου της ύλης της και η υπερεκτίμηση των δυνατοτήτων είναι συχνά φαινόμενα. Εάν αναγκαστείς να έρθεις αντιμέτωπος/η με τα γεγονότα και καταλάβεις ότι η αισιοδοξία σου δεν σε βοηθάει, τότε θα πρέπει να αναπτύξεις μια πιο ρεαλιστική αντίληψη για το πώς θα πρέπει να κινηθείς. Γι’ αυτό μην πιστεύεις ότι ακούς π.χ.«Ο Νίκος δεν μελέτησε καθόλου και πέρασε όλα τα μαθήματα», γιατί σίγουρα ο συμμαθητής σου μελετάει χωρίς να γίνεται –τουλάχιστον από σένα - αντιληπτός ή «στις εξετάσεις θέλεις τύχη», καθώς η τύχη από μόνη της δεν βοηθάει καθόλου.\n4. Αναβάλλω με περισσή απαισιοδοξία\n"Δεν θα τα καταφέρω."\n"Δεν έχει κανένα νόημα να προσπαθήσω."\n"Τώρα είναι πολύ αργά. Δεν προλαβαίνω."\n"Έχω τεράστια ύλη και δεν προλαβαίνω."\nΗ υπερεκτίμηση του όγκου της ύλης και η υποτίμηση των ικανοτήτων είναι κάτι αρκετά συχνό. Ακόμα και όταν τα αποτελέσματα των εξετάσεων είναι ικανοποιητικά, μπορεί ένας μαθητής να παραμένει απαισιόδοξος χωρίς προφανή λόγο. Αυτό προξενεί δυσάρεστα συναισθήματα και δημιουργεί το αίσθημα ότι δεν έχει νόημα να προσπαθήσει.\nΕάν αποτύχει, τότε αναπόφευκτα μπαίνει σε έναν φαύλο κύκλο. Πιστεύει ότι δεν θα τα καταφέρει, δεν κινητοποιείται και στο τέλος λέει "Είδες; Το περίμενα".\nΠολλοί/πολλές μαθητές/τριες προστατεύονται μπροστά στο ενδεχόμενο αποτυχίας με το να μην δραστηριοποιούνται, βρίσκοντας δικαιολογίες, όπως: "Εάν είχα μελετήσει, θα περνούσα σίγουρα". Το άτομο προστατεύεται με αυτόν τον τρόπο, καθώς διατηρείται η πιθανότητα επιτυχίας.\nΕάν κατανοήσεις ότι η απαισιοδοξία δεν οδηγεί πουθενά, θα πρέπει να αναπτύξεις μια περισσότερο ρεαλιστική εικόνα του εαυτού σου. Προσανατολίσου καλύτερα στις μελλοντικές σου ενέργειες και απεγκλωβίσου από τις σκέψεις για τον εαυτό σου. Ένα παράδειγμα μπορεί να είναι το ακόλουθο: Διαβάζεις μια ερώτηση στις εξετάσεις και δεν γνωρίζεις αμέσως την απάντηση και σκέφτεσαι «Δεν ξέρω τίποτα». Μπορεί όμως η εικόνα που έχεις δημιουργήσει για τον εαυτό σου να σε εμποδίζει σε σημαντικό βαθμό να σκεφτείς ήρεμα την απάντηση.\n5. Αναβάλλω γιατί έτσι είμαι\n"Έτσι ήμουν πάντα."\n"Έτσι έκανα πάντα και τα κατάφερνα."\n"Δεν μπορώ να αλλάξω. Αναβάλλω τα πάντα."\n"Μπορεί να είμαι αναβλητικός, αλλά τουλάχιστον το γνωρίζω."\n"Δεν είμαι άτομο που προγραμματίζει."\n"Μπορώ να εργαστώ μόνο κάτω από πίεση."\n"Δεν μπορώ να πιεστώ για να κάνω κάτι."\nΕάν πράγματι δεν επιθυμείς την περαιτέρω ενίσχυση αντιλήψεων, όπως «Με αυτά τα χρονικά περιθώρια δεν θα προλάβω», «Το διάβασμα πρέπει να κυλάει από μόνο του» αναλογίσου τα παρακάτω:\n→ Ο τρόπος με τον οποίο αντιλαμβάνεσαι τον εαυτό σου επιδρά στα συναισθήματα και στη συμπεριφορά σου. Εάν περιγράφεις τον εαυτό σου ως αβοήθητο, αδύναμο κλπ., τότε η οποιαδήποτε αλλαγή μοιάζει αδύνατη.\n→ Εάν στο Γυμνάσιο με κάποιο τρόπο τα κατάφερες, ίσως να μην είναι αδύνατο να τα καταφέρεις και τώρα. Οι συνθήκες έχουν αλλάξει (δυσκολότερη ύλη, ανάγκη για μεγαλύτερο εσωτερικό κίνητρο), αλλά δε σημαίνει ότι δεν υπάρχει ελπίδα. Πολύ συχνά οι μαθητές/τριες λένε ότι μπορούν «να λειτουργούν μόνο υπό πίεση». Αυτή η αντίληψη αφενός έχει αρκετό ρίσκο, αφετέρου γιατί να πρέπει να λειτουργείς μόνο κάτω από πίεση;\n6. Αναβάλλω βρίσκοντας άλλες δικαιολογίες\n"Ήμουν έτοιμος να αρχίσω διάβασμα και ήρθε ένας φίλος μου."\n"Και άλλα άτομα που γνωρίζω είναι αναβλητικά σαν και εμένα."\n"Δεν μπορώ να κλείσω το τηλέφωνο/τον υπολογιστή."\nΜερικές φορές είναι απαραίτητο αλλά και αναπόφευκτο να αρνηθείς ορισμένες προτάσεις. Εάν μελετάς στο δωμάτιό σου και θέλεις να μείνεις απερίσπαστος/η, βάλε ένα σημείωμα έξω από την πόρτα σου: «Μην ενοχλείτε». Όποιος σου χτυπήσει ή θα είναι αναλφάβητος ή δεν θα μπορεί να ελέγξει τις επιθυμίες του.\nΈνας από τους μύθους που κυκλοφορούν μεταξύ των μαθητών είναι ότι ο τάδε πέρασε τις εξετάσεις χωρίς ιδιαίτερη προετοιμασία. Τέτοιου είδους μύθοι είναι αρκετά διαδεδομένοι και δεν συμβαδίζουν πάντα με την πραγματικότητα.\nΠολύ συχνά βρίσκεσαι στο δίλημμα εάν θα πρέπει να κλείσεις το κινητό σου όταν διαβάζεις. Βάλτο στη σίγαση ή κλείσε το. Εάν στη διάρκεια των διαλειμμάτων από την μελέτη δέχεσαι επισκέψεις ή τηλεφωνήματα τα οποία σε ενοχλούν, καθόρισε το χρονικό διάστημα αυτών των διαλειμμάτων. Χρησιμοποίησε ένα ξυπνητήρι, βάλε επαρκή χρόνο ξεκούρασης και κάνε πράγματα τα οποία σε ευχαριστούν.\nΜερικοί/ές μαθητές/τιες θεωρούν τις κοινωνικές σχέσεις το σημαντικότερο γεγονός κατά τη διάρκεια της σχολικής περιόδου. Αυτές οι σχέσεις μπορεί να είναι αρκετά σημαντικές, σημαντικότερο όμως είναι να ολοκληρώσεις τις εξετάσεις σου.\n7. Αναβάλλω γιατί δε γίνεται και αλλιώς\n"Δεν πιστεύω στον προγραμματισμό."\n"Η μελέτη πρέπει να κυλάει από μόνη της."\n"Και την προηγούμενη φορά τα κατάφερα χωρίς βοήθεια."\n"Δεν θέλω να αλλάξω συνήθειες."\n"Τα ίδια μου έλεγαν και στο Γυμνάσιο."\n"Ποτέ δεν ακολούθησα συμβουλές τρίτων."\nΗ πραγματοποίηση των αλλαγών συνεπάγεται κούραση και ψυχική ένταση χωρίς να είσαι σίγουρος/η εάν θα επιφέρουν το ανάλογο αποτέλεσμα. Ως αποτέλεσμα εκδηλώνεις αυτό που οι ψυχολόγοι ονομάζουν αποφευκτική συμπεριφορά.\nΌλοι οι σοβαροί οργανισμοί εργάζονται με πρόγραμμα, είτε πρόκειται για μεγάλη επιχείρηση, είτε για ένα γραφείο, είτε για θεατρικό σύλλογο. Μπορεί να μην το πιστεύεις αλλά έτσι είναι.\nΗ μελέτη δεν κυλά ποτέ από μόνη της. Η εξωτερική ενίσχυση με το πέρασμα των ετών αλλάζει σε εσωτερική κινητοποίηση.\nΈνα πρόγραμμα, το οποίο δεν "τραβάει", θέλει οπωσδήποτε αλλαγή. Το να θεωρείς ότι το πρόγραμμα είναι άχρηστο, λέγεται γενίκευση.\nΔεν μπορεί να ζητάς αλλαγή, ενώ δεν λύνεις την αναβλητική σου συμπεριφορά. Θα πρέπει, τότε, να μάθεις να ζεις με αυτήν. Εάν αμφιβάλλεις, τότε έχεις ακόμα μία ευκαιρία.\nΌταν δεν τηρήσεις ένα πρόγραμμα, μειώνεις τις πιθανότητες επιτυχίας. Αναρωτήσου γιατί είναι τόσο δύσκολο για σένα να το ακολουθήσεις.\nΑισθάνεσαι ότι η κατάσταση έχει φθάσει στο απροχώρητο και πιστεύεις ότι μόνο με ένα θαύμα θα σωθείς. Δεν είναι ώρα για εκδραματίσεις. Είναι καλύτερα να βοηθήσεις τον εαυτό σου, κατά τη διάρκεια του σχολικού έτους. Οι υπηρεσίες του Κέντρο Συμβουλευτικής Προσανατολισμού (ΚΕΣΥΠ) στο οποίο υπάγεται το σχολείο σου είναι στη διάθεσή σου. Περισσότερες πληροφορίες μπορείς να βρεις στην ενότητα «Δημόσιες Υπηρεσίας Συμβουλευτικής – Προσανατολισμού» της Πύλης Συμβουλευτικής – Προσανατολισμού.\n→ Ψάξε να βρεις τη σχέση μεταξύ της ενότητας «Αναβλητικότητας» και:


Αναβολή Στράτευσης λόγω Ιατρκής Ειδικότητας (το αμιγώς γραφειοκρατικό σκέλος) - Στρατός - GreekMeds Fora - Medical Students and Young Doctors - ιατρική σχολή\nΑπό Podalirius, 6 Ιουλίου 2009 in Στρατός\nΚύριοι συνάδελφοι σας χαιρετώ,\nΒρίσκομαι στην δυσάρεστη θέση να ζητήσω τις συμβουλές σας για ένα πολυσυζητημένο θέμα το οποίο θα κληθώ να αντιμετωπίσω σύντομα. Πρόκειται για το γνωστό ζήτημα της «αναβολής στράτευσης για ιατρική ειδικότητα».\nΈχω διαβάσει τα αντίστοιχα topics στο forum, τα βρήκα πάρα πολύ χρήσιμα και ευχαριστώ όλους τους χρήστες που είχαν διάθεση να συμβάλουν στην ανάλυση του θέματος αυτού. Με κατατόπισαν σχεδόν πλήρως. Κρίνω όμως σκόπιμο να ανοίξω ένα κανούργιο topic στο οποίο θα ανακεφαλαιωθούν συστηματικά αυτά που προειπώθηκαν σε άλλα topics αλλά και θα αναλυθούν κάποιες «κρίσιμες» λεπτομέρειες. Για αυτόν τον λόγο παρακαλώ τους διαχειριστές να μην το κλειδώσουν σαν πλεονάζον.\nΗ κατάστασή μου συνοπτικά έχει ως εξής: Μπήκα στην Ιατρική Σχολή με την πρώτη και ορκίστηκα ακριβώς. Την ημέρα της ορκομωσίας συμμετείχα στον γνωστό παραλογισμό «τρέξε να προλάβεις», δεν βγήκα ούτε μια φωτογραφία, πήγα με μηχανάκι (όλα τα φανάρια με κόκκινο) στην Νομαρχία για να δηλώσω ειδικότητα και τελικά πέτυχα καλή σειρά. Με αποτέλεσμα να πετύχω μικρή αναμονή για ειδικότητα. Η θέση μου ανοίγει πριν λήξει η αναβολή που έλαβα για προπτυχιακές σπουδές.\nΜέχρι στιγμής δεν υπηρέτησα στρατιωτική θητεία διότι είχα υπόψιν μου τον νόμο της στρατολογίας που χορηγεί αναβολή για ιατρική ειδικότητα μέχρι το 33ο έτος της ηλικίας αλλά και για προσωπικούς λόγους (δούλευα, 2η σχολή κτλ). Συμπερασματικά δεν υπηρέτησα και δεν προλαβαίνω να κόψω την αναβολή και να υπηρετήσω γιατί αν κόψω την αναβολή τώρα η θέση μου θα ανοίξει ενώ εγώ θα υπηρετώ ακόμη. Την στιγμή αυτή έχω ενεργή αναβολή σπουδών η οποία θα παραμείνει ενεργή όταν θα κληθώ για διορισμό.\nΕδώ αρχίζει το πρόβλημα διότι η αναβολή που ήδη έχω δεν είναι ισόχρονη της τοποθέτησής μου, όπως μου ζητάει το νοσοκομείο.\n1.Πως μπορεί να πιεστεί το τμήμα προσωπικού του νοσοκομείο να δεχτεί υπέυθυνη δήλωση «ότι θα προσκομίσω το πιστοποιητικό τύπου Α με ισόχρονη αναβολή» αντί του πιστοποιητικού τύπου Α; Η υπέυθυνη δήλωση είναι ένα πολύ ισχυρό έγγραφο. Μέχρι και φυλακή μπορεί να πας εάν δηλώνεις ψευδή στοιχεία\n2.Πίστευα ότι μετά την εγκύκλιο «περί αυτεπάγγελτης-υπηρεσιακής αναζήτησης πιστοποιητικών στρατολογικής κατάστασης» του 2007 ότι το πρόβλημα θα λύνονταν και θα μπορούσε το Νοσοκομείο να συνεργαστεί με την στρατολογία. Αντ’ αυτού εισέπραξα μια πολύ περίεργη απάντηση από το τμήμα προσωπικού: «Εμείς θα αναζητήσουμε το παλιό πιστοποιητικό, αυτό που δεν έχει αναβολή!».\n3.Υπάρχει περίπτωση συναδέλφου που να πήρε αναβολή μόνο με την «απόφαση τοποθέτησης»; Μου είναι γνωστό ότι δίκιο έχει η στρατολογία διότι βασίζεται σε νόμο του κράτους ο οποίος υπερισχύει της υπουργικής απόφασης την οποία επικαλείται το νοσοκομείο. Επίσης γνωρίζω ότι ο στρατολόγος δεν μπορεί να σου δώσει αναβολή με την απόφαση διορισμού διότι κατά αναλογία είναι σαν να ζητάει κάποιος αναβολή για προπτυχιακές σπουδές με το σημείωμα επιτυχίας του Υπουργείου Παιδείας. Παρόλα αυτά έχω ακούσει ότι το καθεστώς κυμαίνεται από στρατολογικό γραφείο σε στρατολογικό γραφείο.\n4.Επίσης με ενδιαφέρει αν κάποιος γνωρίζει να μου πει τι γίνεται με αυτήν την παράμετρο που γράφει η σύμβαση εργασίας με το Νοσοκομείο ότι «αν καποιο από τα δικαιολογητικά που κατατέθηκαν δεν είναι έγκυρο, τότε λύεται η σύμβαση κτλ...». Μπορεί να ασκηθεί πίεση στο σημείο αυτό σύμφωνα με την εμπειρία σας; Σε μία φόρμα της σύμβασης εργασίας που μου έδωσαν από το Νοσοκομείο (ύστερα από πίεση) δεν γράφει τίποτα τέτοιο αλλά λέει ξεκάθαρα ότι πρώτα προσκομίζονται τα δικαιολογητικά και μετά υπογράφεται η σύμβαση.\n5.Κάπου διάβασα ότι τα δικαιολογητικά για την υπογραφή της σύμβασης εργασίας υποβάλλονται προς έγκριση στον πάρεδρο του Ελεγκτικού Συνεδρίου. Μπορεί να ασκηθεί πίεση στο Ελεγκτικό Συνέδριο για την υπέρβαση αυτής της γραφειοκρατικής ανωμαλίας;\n6.Σε περίπτωση που δεν μου υπογράφουν με τίποτα την σύμβαση τι μου προτείνετε να κάνω προκειμένου να μην χάσω την θέση; Με ένα εξώδικο την διασφαλίζω;\n7.Θα ήθελα να ρωτήσω και το εξής: Οι υπάλληλοι του νοσοκομείο ισχυρίζονται ότι θα χάσουν τις θέσεις τους εάν με προσλάβουν. Τι μπορούν να πάθουν εάν ΔΕΝ με προσλάβουν; Κάπου διάβασα στο forum για κατεπείγουσα ΕΔΕ, καταγγελία στο εργατικό κέντρο και στο σωματείο εργαζομένων του Νοσοκομείο, να ζητήσω αποζημιώσεις κτλ. Μπορεί κάποιος που κατέχει το θέμα να το κάνει λίγο πιο «λιανά»;\n8.Επικοινώνησα με τον Συνήγορο του Πολίτη και μου είπανε ότι ο ρόλος τους είναι κυρίως διαμεσολαβητικός με διοικητικές παρεμβάσεις. Μπορούν να κινήσουν την διαδικασία όσο πιο γρήγορα γίνεται αλλά δεν μπορούν να μου εγγυηθούν ότι θα υπάρξει ανταπόκριση στην διοικητική παρέμβαση μέσα στο κομμάτι της προθεσμίας που δίνεται για να υπογραφεί η σύμβαση. Αν κάνω λάθος η μου διαφεύγει κάτι διορθώστε με.\nΜε ενδιαφέρει κυρίως το επιχειρηματολογικό κομμάτι της υπόθεση και κάποιο πλάνο χρήσιμων ενεργειών γιατί μέχρι στιγμής άκρη δεν έχω βγάλει. Είναι ενδιαφέρουσα ιδέα να προσλάβω κάποιον δικηγόρου του τύπου «εξοστρακίστηκε η υπουργική απόφαση», να σκαρφαλώνει την μάντρα του νοσοκομείο και να τους φωνάζει «Αλήτες που δεν προσλαβάνετε τον γιατρό!». Θα δημιουργήσει ψυχολογική ατμόσφαιρα πίεσης αλλά σίγουρα είναι ΧΑΣΙΜΟ νομικού χρόνου. Δεν μπορώ να στηριχθώ σε τέτοια μέσα.\nΚύριοι συνάδελφοι, οποιαδήποτε ιδέα σας ή πρόταση είναι ευπρόσδεκτη. Επίσης ψάχνω για το τηλέφωνο κανενός καλού δικηγόρου που να ασχολείται με τέτοια ζητήματα. Οι περισσότεροι που ρώτησα δεν το αναλαμβάνουν καν γιατί το θεωρούν μικρής σημασίας. Για εμένα όμως είναι τεράστιας.\nΔεν ζητάω κάτι παράλογο, ούτε κάτι παράνομο. Ούτε προσπαθώ να κάνω κάποια απάτη, ούτε προσπαθώ να αποφύγω την στράτευση. Ζητάω να κάνω χρήση του δικαιώματος που μου δίνει ο νόμος, γιατί σύμφωνα με τον νόμο της στρατολογίας περί αναβολών ρύθμισα την μέχρι τώρα ζωή μου.\nΚάθε ιδέα σας, κάθε πληροφορία για εμένα είναι πολύ χρήσιμη. Παρακαλώ ιδιαιτέρως τους ομοιοπαθείς συναδέλφους που ήρθαν αντιμέτωποι με την κατάσταση αυτή να μοιραστούν τις εμπειρίες τους.\nΠολύ μεγάλος νταλγκάς αυτή η ιστορία και το τραγικό είναι ότι οι υπάλληλοι του νοσοκομείου δεν καταλαβαίνουν το αυτονόητο.....\nΥΓ: παρακαλώ να μην γεμίσουμε το topic με άσχετα posts (του τύπου: χρησιμότητα στρατιωτικής θητεία, κατάργηση θητείας; κτλ). Το θέμα που συζητάμε είναι πολύ συγκεκριμένο υπάρχουν αλλά topics για αντίστοιχες συζητήσεις.\nNewdoctor σε ευχαριστώ για την απάντηση αλλά ήδη το έχω σκεφτεί. Η θέση μου θα ανοίξει σε μερικούς μήνες και ψάχνω να βρω κάποια λύση.\nΟι απαντήσεις που έχω εισπράξει είναι οι εξής:\nα.Διοικητής του Νοσοκομείου: "Δεν μπορώ να σε διορίσω γιατί η σύμβαση εργασίας θα είναι άκυρη. Ξαναέλα όταν ανοίξει η θέση σου"\nβ.Νομικός Σύμβουλος του Νοσοκομείου: "Συμφωνώ οτι ο νόμος της στρατολογίας έχει μεγαλύτερη νομική ισχύ από την υπουργική απόφαση περί διορισμού ιατρών για ειδίκευση αλλά δεν παίρνω περαιτέρω θέση. Ξαναέλα όταν ανοίξει η θέση σου."\nγ.Γραφείο Προσωπικού: "Ο στρατός είναι παράλογος. Εκεί που τελειώνει η λογική αρχίζει ο στρατός. Εγώ δεν βάζω το κεφάλι μου στον τορβά. Θα μας απολύσουν κλτ" & "Μας έχει υποδείξει το υπουργείο να μην δεχτούμε την παραμικρή παρέκκλιση από την διαδικασία"\nδ.Υπουργείο Υγείας (τηλεφωνική επικοινωνία): "Είναι στην διακριτική ευχέρεια του διοικητή του νοσοκομείου αν θα δεχτεί υπέυθυνη δήλωση οτι θα προσκομίσεις αργότερα το πιστοποιητικό τύπου Α με ισόχρονη αναβολή" & "Έχουμε βάσιμη πληροφορία οτι θα αλλάξει ο νόμος της στρατολογίας αλλά τώρα επειδή είναι καλοκαίρι και η Βουλή είναι κλειστή δεν μπορεί να ρυθμιστεί το ζήτημά σου" (με το τελευταίο αν δεν ήμουν τόσο πικραμένος θα γελούσα.... μακάρι να είναι αλήθεια αλλά μου φαίνεται αστείο)\nε.Στρατολογία Τοπικό Γραφείο: "Φέρε τον διορισμό και βλέπουμε."\nστ.Διευθυνση Στρατολογίας ΓΕΕΘΑ (τηλεφωνική επικοινωνία): "Απαιτείται φωτοτυπία της σύμβασης εργασίας με το Νοσοκομείο"\nζ.Νομαρχία-Διέυθυνση Υγείας & Γραφείο Προσωπικού Νοσοκομείο: "Έχει συμβεί πολλές φορές και οι συναδελφοί σου έχουνε χάσει τις θέσεις τους!" (10 φορές μου το έχουνε πει συνολικά)\nΜε ποιον να πρωτομαλώσω από όλους αυτούς; Σε ποιά κατεύθυνση να πιέσω; Δεν θέλω να δημιουργήσω και κακό προηγούμενο και μετά πεισμώσουν και δεν με εξυπηρετήσουνε καθόλου.\nΧωρίς να θέλω να σου κάνω πλάκα.\n1. Διορίσου σε μία θέση ειδικότητας της αρεσκείας σου στο Τιμπουκτού που να λήγει πριν γίνεις 33 ετών.\n2. Πάρε χαρτί από το νοσοκομείο του Τιμπουκτού που να λέει πως διορίσθηκες και πότε τελειώνεις.\n3. Μετέφρασε και επικύρωσε το χαρτί αυτό στην Ελληνική πρεσβεία ή προξενείο του Τιμπουκτού.\n4. Πήγαινε το στην στρατολογία να πάρεις την αναβολή σου.\n5. Με το χαρτί της αναβολής, διορίσου για ειδικότητα στην Ελλάδα\n6. Παραιτήσου από την θέση στο Τιμπουκτού\nΝα σου πω πώς το κανα εγώ.\nαφού ήρθε ο διορισμός και είδα ότι δεν με διορίζανε για τους ίδιους λόγους που δεν διορίζουν εσένα, έκανα μία αίτηση καταθέτοντας όλα τα δικαιολογητικά πλην του πιστοποιητικού τύπου Α με ισόχρονη αναβολή. Αυτό όπως γνωρίζεις το παίρνεις αφού υπογράψεις την σύμβαση εργασίας με το νοσοκομείο την οποία για να υπογράψεις χρειάζεσαι το πιστοποιητικό τύπου Α ισόχρονης αναβολής. Την αναβολή βέβαια τη δικαιούσαι εάν προβλέπεται να τελειώσεις την ειδικότητα μέχρι τα 32. Αυτό σημαίνει ότι εάν διοριστείς σε νοσοκομείο που δίνει πλήρη γυναικολογία πχ για τη χειρουργική θα πρέπει ηλικιακά να προβλέπεται να τελειώσεις τη γυναικολογία μέχρι τα 32 και όχι μόνο τη χειρουργική. Ο στρατός βέβαια δεν λαμβάνει υπόψιν τις πιθανές αναμονές που θα χεις ούτε το αν πας σε άλλο νοσοκομείο στο μεταξύ. Δηλαδή αν εισαι 25 ετών τη στιγμή του διορισμού σου μπορείς να πάρεις αναβολή για οποιαδήποτε ειδικότητα (25+7=32).\nΈτσι, σ εμενα για παράδειγμα που ίσχυαν όλα τα παραπάνω, μετά από ταλαιπωρία μίας εβδομάδας και με την προθεσμία υποβολής των δικαιολογητικών να τρέχει, έπεισα το διοικητή να δεχθεί να υπογράψω τη σύμβαση χωρίς να πάρω αντίγραφο, να στείλουμε τη σύμβαση με fax από το τηλέφωνο του νοσοκομείου και σε δύο ώρες να στείλει η στρατολογία το καινούριο πιστοποιητικό τύπου Α στο νοσοκομείο. Όλα έτσι έγιναν με συνεννόηση με τη στρατολογία που βοήθησε πάρα πολύ στην περίπτωσή μου και μετά πήρα κι εγώ το αντίγραφο της σύμβασής μου.\nΑπ ότι πληροφορήθηκα από τη στρατολογία αυτό που συνήθως συνέβαινε ήταν ότι το νοσοκομείο υπέγραφε τη σύμβαση και ο γιατρός πήγαινε στη στρατολογία και έπαιρνε χέρι με χέρι το πιστοποιητικό για να το προσκομίσει στο νοσοκομείο.\nΆρα πρέπει να υποχωρήσει το νοσοκομείο γιατί η στρατολογία δεν πρόκειται να κάνει τίποτα άλλο από το να επισπεύσει την έκδοση του πιστοποιητικού. Και στη δική μου περίπτωση φυσικά ενεπλάκησαν δικηγόροι.\nΤέλος, σίγουρα έχουν χάσει τη θέση τους συνάδελφοι οι οποίοι όμως δεν δικαιούταν την αναβολή για την πλήρη ειδικότητα. Εάν τη δικαιούσαι δεν μπορεί κανένας να σου πει ότι δεν πειράζει, έχει ξανασυμβεί, κι αλλοι τη χάσανε κτλ.\nΈχουμε κάνα νέο από τον podalirius?\nΕπειδή κάπου αναφέρεται ότι απαιτείται το 32ο έτος, παραθέτω εδώ την απόφαση που ορίζει ότι η ελάχιστη διάρκεια είναι το τριακοστό τρίτο έτος!\nhttp://www.stratologia.gr/enhmerwtika.htm , ""ΥΠ 19-ΠΛΗΡΟΦΟΡΙΑΚΟ ΕΝΤΥΠΟ ΓΙΑ ΑΝΑΒΟΛΗ ΚΑΤΑΤΑΞΗΣ ΓΙΑ ΑΠΟΚΤΗΣΗ ΙΑΤΡΙΚΗΣ ΕΙΔΙΚΟΤΗΤΑΣ ""\nΓΙΑ ΑΝΑΒΟΛΗ ΚΑΤΑΤΑΞΗΣ ΓΙΑ ΑΠΟΚΤΗΣΗ ΙΑΤΡΙΚΗΣ ΕΙΔΙΚΟΤΗΤΑΣ\n1. Π.Δ 415/94 «Περί ειδίκευσης ιατρών για απόκτηση ειδικότητας»(ΦΕΚ 236 Α).\n2. Άρθρο 19ν.3421/05 «Στρατολογία των Ελλήνων και άλλες διατάξεις» (ΦΕΚ 302 Α).\n3. Φ.429.1/5/150045/Σ.11/4-1-2006/4-1-2006 αποφ.ΥΦΕΘΑ «Ρύθμιση ορισμένων στρατολογικών θεμάτων» (ΦΕΚ 34Β).\n1. Ο ενδιαφερόμενος να είναι διορισμένος ή γραμμένος για απόκτηση ιατρικής ειδικότητας σε αρμόδιο κατά νόμο νοσηλευτικό ίδρυμα εσωτερικού ή εξωτερικού που χρησιμοποιεί διεθνώς γνωστή γλώσσα.\n2. Η ελάχιστη διάρκεια για την απόκτηση της ιατρικής ειδικότητας να μην υπερβαίνει την 31 Δεκεμβρίου που ο ενδιαφερόμενος συμπληρώνει στρατολογικά το τριακοστό τρίτο έτος της ηλικίας του. (Για τον υπολογισμό της ηλικίας στρατολογικά ως ημερομηνία γέννησης του ενδιαφερομένου λογίζεται η 1 Ιανουαρίου του έτους εγγραφή του στα μητρώα αρρένων). Ως χρόνος ειδίκευσης για απόκτηση ιατρικής ειδικότητας σε νοσηλευτικό ίδρυμα του εσωτερικού λαμβάνεται ο χρόνος που ορίζεται στο Π.Δ 415/94 .\nΚαλησπέρα,συνάδελφοι! Όποιος μπορεί ας βοηθήσει γιατί πραγματικά έχω μπερδευτεί...Τελείωσα τη σχολή τον Αύγουστο 2008. Απρίλη του 09 ξεκίνησα αγροτικό που με παράταση κράτησε μέχρι Αύγουστο του 10. Το Μάιο του 11 αρχίζω Παιδιατρική για 2 χρόνια σε επαρχιακό νοσοκομείο, δηλαδή μέχρι καλοκαίρι του 13..Τότε όμως υπολογίζω ότι ανοίγει και η θέση μου για πλήρη παιδιατρική(4 χρόνια είναι η ειδίκευση για παιδιατρική στο σύνολο) στην Αθήνα. Η αναβολή μου λόγω σπουδών λήγει 31/12/12. Είμαι γεννημένος το 85, οπότε προφανώς δικαιούμαι αναβολή μέχρι το 2018..\nΠότε πρέπει να ζητήσω αναβολή στράτευσης; Πρίν διοριστώ τον ερχόμενο Μάιο γιατί η αναβολή δε θα είναι ισόχρονη με την τοποθέτησή μου ή όπως λέει ο νόμος ακριβώς από πάνω λίγο πριν λήξει η αναβολή μου με τα απαραίτητα δικαιολογητικά;\nΔηλαδή, θα καταφέρω να διοριστώ το Μαίο ή θα τρέχω σαν τους άλλους συναδέλφους και δε θα φτάνω;\nΓεννημένος το 1985 δικαιούσαι αναβολή λόγω ειδικότητας μέχρι τις 31/12/2017. Αν ξεκινήσεις παιδιατρική Μάιο του 2011, δικαιούσαι την αναβολή, αφού θεωρητικά θα τελειώσεις την ειδικότητα σε 6 χρόνια, δηλαδή Μάιο του 2017. Επειδή τώρα, υπάρχει το γνωστο γραφειοκρατικό πρόβλημα μεταξύ γραφείων προσωπικού του νοσοκομείου και στρατολογίας (βλ. προηγούμενα post), θα πρέπει να συνεννοηθείς προσωπικά με το γραφείο προσωπικού του νοσοκομείου, ώστε να σου δώσουν το χαρτί του διορισμού, χωρίς να έχεις καταθέσει το πιστοποιητικό τύπου Α. Πας το χαρτί στη Στρατολογία, παίρνεις τη νέα αναβολή και επιστρέφεις το νέο πιστοποιητικό τύπου Α με την αναβολή ως τις 31/12/2017. Επειδή υπάρχει μεγάλος κίνδυνος να κολλήσεις στη γραφειοκρατία, μπορεί να χρειαστεί και δικηγόρος. Μην ανησυχείς πάντως υπάρχει νομικό δεδικασμένο και τελεσίδικη απόφαση υπέρ του ιατρού από το Συνήγορο του Πολίτη.\nEυχαριστώ πολύ! Πάντως, λογικά τελειώνω Μάιο του 15..Η παιδιατρική είναι 4 χρόνια στο σύνολο,περιφερειακό και Πανεπιστημιακό Νοσοκομείο, καιοι θέσεις ανοίγουν σχεδόν η μία μετά την άλλη. Ελπίζω πάντως να μη χρειαστούν δικηγόροι διότι έψαξα και βρήκα ΦΕΚ του 2005 και 2006 που είναι μάλλον υπέρ εμού..Τώρα θα μου πεις στην Ελλάδα ζούμε και για το ελληνικό δημόσιο μιλάμε, οπότε...Σ'ευχαριστώ πολύ και πάλι!!


Εκτεταμένη αστυνομική επιχείρηση στην Πελοπόννησο-11 συλλήψεις στην Κορινθία - piperatanews\nΣτο πλαίσιο αντιμετώπισης της εγκληματικότητας, καθώς και της διαμόρφωσης ασφαλών συνθηκών διαβίωσης των πολιτών, πραγματοποιήθηκε ( στις 26.2.2019), εκτεταμένη αστυνομική επιχείρηση στην Περιφέρεια Πελοποννήσου.\nΚατά τη διάρκεια της επιχείρησης, έγιναν έλεγχοι σε οκτακόσια τριάντα οκτώ (838) άτομα, εκ των οποίων τα εξακόσια δύο (602) ήταν ημεδαποί και τα διακόσια τριάντα έξι (236) ήταν αλλοδαποί, καθώς και σε εξακόσια ογδόντα (680) οχήματα.\nΕπιπλέον, προσήχθησαν εκατόν δεκατέσσερα (114) άτομα, από τα οποία εξήντα ένα (61) ήταν ημεδαποί και πενήντα τρία (53) ήταν αλλοδαποί, ενώ συνελήφθησαν εβδομήντα τέσσερα (74) άτομα.\nΤρεις (3) ημεδαποί στην Αργολίδα, για ναρκωτικά.\nΈξι (6) ημεδαποί στην Αργολίδα, για παράβαση του Κώδικα Οδικής Κυκλοφορίας.\nΜία (1) αλλοδαπή στην Κορινθία, για παράβαση του Υγειονομικού Κανονισμού.\nΠέντε (5) ημεδαποί και δύο (2) αλλοδαποί στη Λακωνία, για παραβάσεις του Κώδικα Οδικής Κυκλοφορίας.\nΟκτώ (8) ημεδαποί και δύο (2) αλλοδαποί στη Μεσσηνία, για ναρκωτικά.\nΤρεις (3) ημεδαποί στη Μεσσηνία, για καταδικαστικά έγγραφα .\nΑπό την Υποδιεύθυνση Ασφαλείας Καλαμάτας, μία (1) περίπτωση κλοπής σε κατάστημα ημεδαπού, που είχε γίνει την 21.7.2018 σε τοπική κοινότητα του Δήμου Καλαμάτας Μεσσηνίας. Για την υπόθεση αυτή σχηματίστηκε δικογραφία σε βάρος ενός (1) 21χρονου ημεδαπού, για κλοπή, ενώ επιπλέον κατηγορείται και ένας (1) 37χρονος ημεδαπός, για αποδοχή και διάθεση προϊόντων εγκλήματος.\nΚατά τη διάρκεια της επιχείρησης, βεβαιώθηκαν συνολικά διακόσιες ογδόντα (280) παραβάσεις του Κώδικα Οδικής Κυκλοφορίας, ενώ κατασχέθηκαν:\nΜικροποσότητες κάνναβης, στην Αργολίδα,\nΠοσότητες κάνναβης, συνολικού βάρους -12,6- γραμμαρίων κι 2 ναρκωτικά δισκία στη Μεσσηνία.


##### Ραντεβού κατά τη διάρκεια ενός διαζυγίου στο Μίσιγκαν – Νότης Μηταράκης: Βασική προτεραιότητα η επιτάχυνση της.\nin ραντεβού, κατά, τη, διάρκεια, ενός, διαζυγίου, στο, Μίσιγκαν\nTagged with ραντεβού, κατά, τη, διάρκεια, ενός, διαζυγίου, στο, Μίσιγκαν\nSean Laidlaw άκουσε έναν ήχο σαν κλάμα να βγαίνει από τα συντρίμμια ενός κτιρίου που λίγη ώρα πριν είχε βομβαρδίσει ο ISIS, Μίσιγκααν. Ταχύτητα χρονολόγηση δωρεάν βαρκελώνη ραντεβού μετά το ραντεβού κατά τη διάρκεια ενός διαζυγίου στο Μίσιγκαν. Στο διαζύγιό του με την πρώην σύζυγό του Έλενα, ο Ριμπολόβλεφ φαντάζει.\nΔωρεάν 40+ sites για ραντεβού. Πράγματα Που Πρέπει Να Αστεία τίμια ραντεβού προφίλ. Μίτσιγκαν, που χρονολογείται κατά τη διάρκεια του διαζυγίου. Τζίνας Αλιμόνου κατά του Παύλου Βαρδινογιάννη για τις κατηγορίες. Αστεία κακές συμβουλές για ραντεβού το final fantasy vii που χρονολογείται οδηγός.\nΜέντωρ Cafe, Αθήνα: Δείτε 69 αντικειμενικές κριτικές για Μέντωρ Cafe, με βαθμολογία 3,5 στα 5 ρανεβού TripAdvisor και ταξινόμηση #1.194 από 2.768 εστιατόρια σε. Κατά τη διάρκεια της τελευταίας 27 έτους Τώρα είχα φύλο με περισσότερο από. Κατά τη διάρκεια της συνάντησης, συζήτησαν για το ζήτημα Μίσιγακν έκδοσης των στρατιωτικών συντάξεων που εκκρεμούν.\nΟ λόγος για την- αδιαμφισβήτητα ταλαντούχα- Παναγιώτα Βλαντή, η οποία αποτελεί τον ορισμό της εντυπωσιακής Ελληνίδας, με μυριάδες αμετανόητους φαν. Ατλάντα ιδέες ραντεβού. Web dating χριστιανική sugiono, τι είναι οι κανόνες για τη χρονολόγηση μετά το διαζύγιο από τη σχέση με απλά φίλοι. Κατά τη διάρκεια του ειδυλλίου διοργάνωσαν αρκετές «ελληνικές βραδιές». Ο Χαράλαμπος Σταμούλης σε βράβευση του κατά την διάρκεια των αγώνων του πρωταθλήματος Τύπου. Μια παντρεμένη γυναίκα στο Μίσιγκαν των ΗΠΑ ομολόγησε ότι είχε.\nΜπορώ Ημερομηνία Ενώ περνούν από ένα διαζύγιο Μίσιγκαν. Με απόλυτο σεβασμό στο Αθηναϊκό κοινό του απευθύνθηκε αρκετές φορές κατά τη διάρκεια της συναυλίας και μόνο στα ελληνικά θυμίζοντας. Δεύτερο διαζύγιο. στο Μίσιγκαν. Κουμπάρος ήταν ο παλιός φίλος και μέλος των D12. Ενιαία κατά τη διάρκεια των διακοπών ραντεβού Χρονολογείται δάσκαλος μετά. Για κεντρικό ρόλο των εργοδοτικών οργανώσεων και κοινωνικών εταίρων κατά την επιστροφή στην ραντεβού κατά τη διάρκεια ενός διαζυγίου στο Μίσιγκαν, μίλησε ο πρόεδρος της ΕΣΕΕ.\nΜίσγκαν κατά τη διάρκεια του διαζυγίου νομική. Σε απευθείας στοο χρονολογώντας περιοχές διάρκκεια μαστούρες, ασίας και μαύρο ραντεβού δωρεάν fox 2 νέα χρονολόγηση σημείων. Οι πιο θετικές ώρες της ημέρας για υπηρεσίες ανεπιθύμητης γνωριμιών κάνουμε τα πιο σημαντικά που έχουμε κατά νου, συναντήσεις επικοινωνίες κλπ είναι από 08:00 ως 10:30 και από 13:50 ως. Μπορείτε να συμμετέχετε καθημερινά μέχρι και την παραμονή των Χριστουγέννων.\nΚλείστε ραντεβού με τον/την Τσιούλη Διάρκκεια, στην περιοχή Αθήνα, 10676. Το NEOPAL Ultra Resist υπερβαίνει κατά πολύ την κατηγορία Class 1 (πρότυπο EN 13300). Η ιστορία επικεντρωνόταν στα πρώτα χρόνια που ο Μάρκο Πόλο πέρασε στην Μογγολική αυτοκρατορία, κατά τη διάρκεια ραντεβού κατά τη διάρκεια ενός διαζυγίου στο Μίσιγκαν 13ου αιώνα.\nAdmin 2019-01-08 662 comments Category. Χρονολογείται Κατά Τη Διάρκεια Του Διαζυγίου, Michigan.\nTalan torriero ραντεβού royal albert. West palm beach σύνδεση scottish highlands ραντεβού. Ασιάτης λευκό θηλυκό ραντεβού, μια καλή σε απευθείας σύνδεση χρονολογώντας όνομα. Η διαδικασία δεν περιελάμβανε προκαθορισμένα ραντεβού. Ταβέρνα ραντεβού κατά τη διάρκεια ενός διαζυγίου στο Μίσιγκαν Λιαμπόβας, Αχαρνές: Δείτε 11 αντικειμενικές κριτικές για Ταβέρνα ο Λιαμπόβας, με βαθμολογία 4 στα 5 στο TripAdvisor και ταξινόμηση #13 από 32.\nΔωρεάν chat dating sites eugene σάιμον και nathalia ramos ραντεβού. Ο Μάδερς δήλωσε ότι έβγαιναν ραντεβού για 6 με 7 μήνες αλλά ήταν. Επιπλέον, ερευνητές του Πανεπιστημίου του Μίσιγκαν διαπίστωσαν βελτίωση στη. Το συγκεκριμένο υπουργείο χρονολόγηση εκδηλώσεις Σπρίνγκφιλντ Il το δεύτερο, Dating για παντρεμένους Βρετανούς σειρά, (μετά το Παιδείας), που επισκέφθηκε ο πρωθυπουργός Κυριάκος Μητσοτάκης.\nOnline dating ρωσία τι ραντεβού δις michigan πω punjabi dating site, ηπα. Οι Τουρκικές προκλήσεις έρχονται μαζί με τις πυρκαγιές, πιστές στο ραντεβού τους κάθε καλοκαίρι.\nΛετονία δωρεάν dating site ραντεβού την περίπτωση μαχαίρι, μόντρεαλ δωρεάν online dating site. Μίσιγκαν, Hui Liu. διαζύγιο, τουλάχιστον ένας γονιός με προβλήματα ψυχικής υγείας και έλλειψη Oι βιβλιόφιλοι δίνουν ραντεβού ραντεβού κατά τη διάρκεια ενός διαζυγίου στο Μίσιγκαν Ανοιχτά Σχολεία της Αθήνας. Ασφαλή χρονολόγηση ιστοσελίδες. Ραντεβού το γήινο. Τα παιδιά των γυναικών που έχουν βιώσει σοβαρό άγχος κατά τη διάρκεια της. Για ραντεβού ή και για περισσότερες πληροφορίες, παρακαλώ τηλεφωνήστε στο θα του κοστίσει το διαζύγιο.\nΤούτο διότι τα εισοδήματά της είναι και ήταν και κατά τη διάρκεια της εγγάμου στο διαγωνισμό των δύο φορέων που διοργανώνουν αυτόν (Michigan, NOCN).\nMazukinos on Γάτα 3 γάντζος\nDujas on Ενιαία Βαλτική\nDinos on Καλύτερες διαδικτυακές ιστοσελίδες γνωριμιών για τα τέλη της δεκαετίας του 20\nDurn on Dating στα 30\nJanuary 29, 2020 Πώς να βρω την ευκαιρία\nFebruary 5, 2020 Βγαίνω με κάποιον στα τέλη του 30.\nJanuary 24, 2020 Είναι Αμάντα du Point ραντεβού cassper nyovest\nJanuary 24, 2020 Οι 10 κορυφαίες ιστοσελίδες γνωριμιών στο Ηνωμένο Βασίλειο των 2013\nΠροξενιό 27 Χριστιανικές ιδέες γνωριμιών για ζευγάρια Συνδέστε το bar Λος Άντζελες Dating στο Πανεπιστήμιο της ελευθερίας\nΑν μου συμβεί κάτι κατά την διάρκεια της δίκης, να θέσετε τον σύζυγό.\nΠώς ξέρεις πότε είσαι και επίσημα ραντεβού, διαμάντι που χρονολογείται ορισμό, να βγαίνεις με.\nΒλέπετε ο χρόνος που περνάω με τα δικά μου, που η ομιλία δεν έχει μπει στη ζωή μας, με έχει.\nΤα αναπνευστικά προβλήματα που συμβαίνουν κατά τη διάρκεια του ύπνου είναι συχνά.\nΚατά την εφηβεία, επηρεασμένος από τον θείο του Ρόναλντ Μακντόναλντ.\nCall of duty σύνθετη warfare παντρολογήματα θέματα.\nΚόντατζεμ βραζιλία γραφείο γνωριμιών αδελφοί και αδελφές cast ραντεβού.\nΤαχύτητα χρονολόγηση εμπορική wwe το καλύτερο ραντεβού στο.\nΚατά την εφηβεία, επηρεασμένος από τον θείο του Ρόναλντ.\nThe latest Tweets from Γιούλη Μπούζα (@topaixnidaki).\nBlack-Red 12 ψηφίων βιολιστής στη στέγη διάρκεια.\nΕυρωπαϊκή Ένωση να απαντήσει στο σχέδιό του για το διαζύγιο.\nΜίσιγκαν. Κουμπάρος ήταν ο παλιός φίλος και μέλος των D12, Proof.


Super League 1 Λαμία ΠΑΣ Γιάννινα\n06/12/2021, 19:35 Upd: 06/12/2021, 21:39\nΧάρη στο γκολ του Σάλιακα στο 54’, ο ΠΑΣ Γιάννινα πήρε την τρίτη του εκτός έδρας νίκη και ισάριθμη στα τελευταία τέσσερα ματς της Super League 1, με 1-0 επί της Λαμίας -που έμεινε στα χaμηλά- φτάνοντας τον τρίτο ΠΑΟΚ!\nΑκόμη μία νίκη στο «σακούλι» του προσέθεσε ο ΠΑΣ Γιάννινα, καθώς επικράτησε στο Πανθεσσαλικό της Λαμίας με 1-0 και «σκαρφάλωσε» στην 3η θέση της κατάταξης μαζί με τον ΠΑΟΚ.\nΗ Λαμία ξεκίνησε με τον Γκαραβέλη κάτω από τα γκολπόστ, τους Προβυδάκη, Αντέτζο, Τζανετόπουλο, Ανχελ Μαρτίνεθ στην άμυνα από δεξιά προς τα αριστερά, τους Γκέντζογλου, Μπεχαράνο, Τιρόνε στον άξονα με τον τελευταίο να έχει «οργανωτικό» ρόλο, τους Νούνιες, Ρόμανιτς στα άκρα και τον Τσούκαλο στην κορυφή της επίθεσης.\nΟ ΠΑΣ Γιάννινα θα έχει τον Λοντίγκιν στο τέρμα, τους Σάλιακα, Εραμούσπε, Κάργα, Πίρσμαν στην άμυνα από δεξιά προς αριστερά, τους Καραχάλιο, Ντομίνγκεθ στον άξονα, τους Σνάιντερ, Μπρένερ στα άκρα και τον Μορέιρα κοντά στον Περέα στα φορ.\nGlomex Player(40599w16ki4e70hs, v-cg8gvgy09dsx-sf)\nΜόνο μία ευκαιρία (αλλά «μεγάλη») στο πρώτο ημίχρονο\nΣέντρα στο ματς και το πρώτο ημίχρονο θα ξεχαστεί πολύ γρήγορα, όχι μόνο γιατί δεν είχε σκορ. Οι δύο ομάδες πήγαν σε σετ παιχνίδι, όπου η Λαμία κρατούσε περισσότερη ώρα την μπάλα (59%-41% η κατοχή υπέρ της) χωρίς όμως να απειλεί, ο δε ΠΑΣ αναπτύσσονταν κυρίως από τα δεξιά με τον Σάλιακα.\nΟι (τυπικά) γηπεδούχοι δεν έβγαλαν τελική μέχρι την ανάπαυλα, παρότι ο Μιχάλης Γρηγορίου ανακάτεψε πολλές φορές την τράπουλα στην τριάδα πίσω από τον φορ (π.χ. είδαμε τον Ρόμανιτς αριστερά/δεξιά και τον Νούνιες κοντά στον Τσούκαλο/δεξιά), ενώ οι φιλοξενούμενοι είχαν στο 31' τη μόνη «καθαρή» ευκαιρία μέχρι την ανάπαυλα όταν ο Σνάιντερ υποδέχθηκε την μπάλα μέσα στα αντίπαλα καρέ, γύρισε και σούταρε αλλά ο Γκαραβέλης απέκρουσε εντυπωσιακά σε κόρνερ. Ο «Αγιαξ της Ηπείρου» παρουσιάζονταν μεν «κάπως» πιο δραστήριος (5-0 οι τελικές), αλλά ως εκεί.\nΜία ευκαιρία και στο δεύτερο ημίχρονο, σκόραρε ο Σάλιακας\nΣτο δεύτερο ημίχρονο η εικόνα της αναμέτρησης δεν διαφοροποιήθηκε αλλά είχαμε σκορ. Σε αντίθεση με το πρώτο ο ΠΑΣ αυτή τη φορά εκμεταλλεύτηκε τη μόνη ευκαιρία που είδαμε το συγκεκριμένο χρονικό διάστημα, όταν ο Σάλιακας με μία «βολίδα» στο 54' έστειλε την μπάλα στα δίχτυα της Λαμίας. Από εκείνο το σημείο και έπειτα οι γηπεδούχοι διατηρούσαν την κατοχή, βρήκαν 2-3 στατικές μπάλες γύρω από τα καρέ του Λοντίγκιν αλλά δεν απείλησαν. Ο «Αγιαξ της Ηπείρου» από την πλευρά του «έψαχνε» το τρανζίσιον, σε 1-2 περιπτώσεις βγήκε με αξιώσεις στην κόντρα αλλά ο Τζανετόπουλος αντέδρασε σωστά.\nMVP: Ο Σάλιακας. Η πλευρά του δεν δέχθηκε φάσεις και εκείνος «έφτιαξε» τη μοναδική χαμένη του ματς (Σνάιντερ) και φυσικά σημείωσε το μοναδικό γκολ της αναμέτρησης. Αυτόματα δεν μπορούσε να είναι κάποιος άλλος κορυφαίος πλην του 25χρονου μπακ.\nΣτο ύψος του: Ο Καραχάλιος. Ο 25χρονος χαφ «κυριάρχησε» στον άξονα. Η Λαμία δεν βρήκε «μισή» κάθετη και ο μέσος του ΠΑΣ ήταν από τους βασικούς λόγους.\nΑδύναμος κρίκος: Ο Ρόμανιτς. Είχε ελάχιστες επαφές με την μπάλα, δεν βρήκε χώρους ενώ και δεν βοήθησε ανασταλτικά τον Ανχελ Μαρτίνες στο μαρκάρισμα του Σάλιακα, καθώς ως επί το πλείστον έπαιζε στο αριστερό «φτερό» της Λαμίας.\nΗ «γκάφα»: Σε μία «υποψία» φάσης της Λαμίας, δεν είχε «καθαρή», ο Τιρόνε δεν εκμεταλλεύτηκε στη σέντρα του Ανχελ Μαρτίνες που πέρασε από τον Πίρσμαν και αυτός ήταν μόνος στο δεύτερο δοκάρι.\nΤο «στραγάλι»: Το ματς «βοήθησε» τον Παπαπέτρου και τους βοηθούς του αφού δεν είχε τη «μεγάλη» φάση, ενώ το VAR «χρησιμοποιήθηκε» σε 1-2 περιπτώσεις.\nΤο «ταμείο» του Gazzetta: Στο Πανθεσσαλικό έγινε ένα παιχνίδι χωρίς ιδιαίτερο ρυθμό. Η Λαμία δεν έκανε «καθαρή» ευκαιρία, ο ΠΑΣ σκόραρε στη 1 από τις 2 που δημιούργησε και κέρδισε δίκαια.\nΛΑΜΙΑ: Γκαραβέλης, Προβυδάκης (79' Σκόνδρας), Αντέτζο, Τζανετόπουλος, Μαρτίνεθ (79' Σαραμαντάς), Μπεχαράνο, Γκέντσογλου, Νούνιες (59' Ελευθεριάδης), Τιρόνε (65' Μανουσάκης), Τσούκαλος (60' Αραμπούλι), Ρόμανιτς.\nΠΑΣ ΓΙΑΝΝΙΝΑ: Λοντίγκιν, Σάλιακας, Κάργας, Εραμούσπε, Πίρσμαν, Μπρένερ (72' Λώλης), Καραχάλιος, Ντομίνγκεθ, Σνάιντερ, Περέα (90' Λιάσος), Μορέιρα.


ΣΥΛΛΟΓΟΣ ΑΠΟΦΟΙΤΩΝ ΓΕΡΜΑΝΙΚΗΣ ΣΧΟΛΗΣ ΑΘΗΝΩΝ - 120+1 Χρόνια: το βιβλίο του Jens Godber Hansen\n120+1 Χρόνια: το βιβλίο του Jens Godber Hansen\nΣτην εκδήλωση παρουσιάστηκε η επανέκδοση (με προσθήκη της ελληνικής μετάφρασης) του έργου "Das Dörpfeld-Gymnasium in Athen: Geschichte und Gestalt einer deutschen Auslandsschule" του Jens Godber Hansen. Πρόκειται για μια πρωτοβουλία του Συλλόγου και το βιβλίο θα διατίθεται από τον Σύλλογο των Αποφοίτων αντί 10€.\nΤο βιβλίο καλύπτει την ιστορία της παρουσίας των Γερμανών στην Ελλάδα από το 1832, όταν ο βασιλιάς Όθων ήρθε στην χώρα μας, μέχρι το 1970, όταν το σχολείο μετακόμισε στο Μαρούσι εγκαταλείποντας τα νοικιασμένα σπίτια της Μετσόβου. Το υλικό και οι πληροφορίες που παρουσιάζονται έχουν τεράστιο ενδιαφέρον μιάς και καλύπτουν μία περίοδο άγνωστη στο ευρύτερο κοινό και βεβαίως, ακολουθείται η πορεία του σχολείου από την πρώτη ημέρα στην οδό Σκουφά το 1896 μέχρι στις σημερινές εγκαταστάσεις στο Μαρούσι. Να θυμίσουμε ότι το βιβλίο αυτό πρωτοκυκλοφόρησε στο γερμανικά το 1970 και εξαντλήθηκε. Ο Σύλλογος Αποφοίτων αποφάσισε να το επανεκδώσει σε δύο γλώσσες (ελληνικά και γερμανικά) προσφέροντας το μοναδικό αυτό έργο σε γερμανόφωνους και μη γονείς, μαθητές απόφοιτους και φίλους.\nΤο βιβλίο τυπώθηκε με την ουσιαστική βοήθεια της ευγενικής χορηγίας του Γιώργου Μανωλόπουλου, ιδιοκτήτητη της κατασκευαστικής εταιρείας CANTREVA, που κάλυψε ένα μεγάλο μέρος της δαπάνης.\nΗ Κυριακή Γονή είναι εικαστικός. Η καλλιτεχνική της πρακτική συνδυάζεται με την έρευνα και εστιάζει στις σχέσεις και τις αλληλεπιδράσεις τεχνολογίας και κοινων [ ... ]


Βήμα βήμα προχωρούν οι αλλαγές στο Ραδιομέγαρο της Αγίας Παρασκευής, σύμφωνα με το νέο οργανόγραμμα που εγκρίθηκε από το ΔΣ της εταιρείας εν μέσω πανδημίας και έκτακτων μέτρων. Όσον αφορά τη νέα υπεργενική Διεύθυνση Τεχνικών Υπηρεσιών, στην οποία θα υπάρχει ένας γενικός διευθυντής και δύο υποδιευθυντές, υπάρχει μεγάλο παρασκήνιο για τα πρόσωπα που θα αναλάβουν τις επιτελικές θέσεις.\nΣύμφωνα με πληροφορίες, για τις δύο θέσεις υποδιευθυντών προορίζονταν ο Γιάννης Βουγιουκλάκης, νυν γενικός διευθυντής των Νέων Μέσων και ο Αρίστων Κοντιζάς, (πρώην εκπρόσωπος των εργαζομένων στο ΔΣ της ΕΡΤ επί διοίκησης Χρήστου Παναγόπουλου πρώην ΔΤ-ΝΕΡΙΤ ). Με απόφαση του ΔΣ της ΕΡΤ, ο Αρ. Κοντιζάς ορίστηκε «σύμβουλος» του διευθύνοντος συμβούλου, με ειδικότερο αντικείμενο την παροχή «συμβουλών σχετικά με τη λειτουργία παραγωγής τηλεοπτικών και ραδιοφωνικών προγραμμάτων της ΕΡΤ».


Το Youtube άλλαξε! » loutrakiblog\nTο δημοφιλές site διαμοιρασμού βίντεο άλλαξε όψη…\nΗ Google τον τελευταίο καιρό κάνει σχεδιαστικές αλλά και λειτουργικές αλλαγές στα site της οπότε δεν θα μπορούσε να αφήσει το Youtube στην απ’ έξω.\nΈτσι λοιπόν το η Google έκανε αλλαγές στο σχεδιασμό της ιστοσελίδας του Youtube με σκοπό να γίνει ακόμα πιο φιλικό προς το χρήστη, έτσι ώστε να μπορεί εύκολα και γρήγορα βρει και να παρακολουθεί τα αγαπημένα του κανάλια.\nΜερικές από τις αλλαγές που έγιναν στο δημοφιλές site είναι η αλλαγή του χρώματος του φόντου, από λευκό σε γκρι, η αλλαγή των κουμπιών κα.\nΤο νέο YouTube διαθέτει πλέον στην αρχική του σελίδα τρεις βασικές κατακόρυφες στήλες αντί για όλα τα κλιπ μαζεμένα σε οριζόντιες σειρές.\nΣτο αριστερό μέρος της ιστοσελίδας προστέθηκε μία μαύρη μπάρα την οποία ο χρήστης μπορεί να προσαρμόσει ανάλογα με τις ανάγκες του, στο κέντρο εμφανίζεται ο player των video ενώ στην δεξιά πλευρά ο χρήστης βρίσκει τα προτεινόμενα βίντεο για τα γούστα του.\nlbarticles2011-12-02T23:39:35+02:0002 Δεκ 2011 | 23:39|Categories: Χωρίς κατηγορία|Tags: notag|0 Σχόλια


ΝΔ: Ο πρωθυπουργός καθυστέρησε να αξιοποιήσει την περιουσία του Δημοσίου. ~ ENPATRAIS\nΝΔ: Ο πρωθυπουργός καθυστέρησε να αξιοποιήσει την περιουσία του Δημοσίου.\nΚριτική στα όσα είπε ο πρωθυπουργός στις Ηνωμένες Πολιτείες και την αξιοποίηση της ακίνητης περιουσίας του Δημοσίου, άσκησε η ΝΔ, κατηγορώντας τον κ. Παπανδρέου ότι καθυστέρησε πολύ για να προχωρήσει σε αυτή τη διαδικασία.\nΟ αναπληρωτής τομεάρχης Οικονομικών του κόμματος Χρήστος Σταϊκούρας, σε δήλωσή του, υπενθύμισε ότι η ΝΔ και ο πρόεδρός της είχαν μιλήσει έγκαιρα, για την αξιοποίηση της ακίνητης περιουσίας του Δημοσίου καταθέτοντας συγκεκριμένες προτάσεις.\n"Ο πρωθυπουργός με καθυστέρηση ανακάλυψε στην Αμερική την αξία αυτής της περιουσίας. Ελπίζουμε, να μην πάρει τόσο καιρό στην κυβέρνηση να προχωρήσει και την αξιοποίησή της", δήλωσε ο βουλευτής της ΝΔ.


Η Γ΄ Δημοτικού ταξιδεύει στις προϊστορικές Κυκλάδες και μαγεύεται από τον Κυκλαδικό Πολιτισμό! - Εκπαιδευτήρια Ε. Μαντουλίδη\n› Η Γ΄ Δημοτικού ταξιδεύει στις προϊστορικές Κυκλάδες και μαγεύεται από…\nΗ Γ΄ Δημοτικού ταξιδεύει στις προϊστορικές Κυκλάδες και μαγεύεται από τον Κυκλαδικό Πολιτισμό!\nΗ καραντίνα μπορεί να μας καθήλωσε στο σπίτι, όμως τα «Τριτάκια» μας, απτόητα, ταξίδεψαν πίσω στον χρόνο και βρέθηκαν στις Κυκλάδες, την Eποχή του Xαλκού. Ξεκινώντας από το ιερό νησί της Δήλου, ανακάλυψαν τις απαρχές του σπουδαίου κυκλαδικού πολιτισμού που αναπτύχθηκε στα νησιά του κεντρικού Αιγαίου.\nΕμβαθύνοντας τις γνώσεις τους γύρω από την τέχνη των Κυκλαδιτών, έγιναν «Καλλιτέχνες Εποχής» δημιουργώντας τα δικά τους, πρωτότυπα αγγεία από πηλό. Ωστόσο, δεν έμειναν μόνο εκεί! Λάτρεψαν τα κυκλαδικά ειδώλια και τα μετέφεραν στο σήμερα, στον δικό τους χωροχρόνο, αναπτύσσοντας τη φαντασία και τη δεξιοτεχνία τους.\nΤέλος, συνεπαρμένα από τον ερχομό της άνοιξης και τις μαγευτικές τοιχογραφίες της κυκλαδικής εποχής, τα παιδιά μας έδωσαν «σάρκα και οστά» στις δικές τους, μοναδικές, ανοιξιάτικες τοιχογραφίες!\nΔημοσιεύθηκε 22 Μαΐου 2020 15 Ιουνίου 2020


Ήρθαν ξανά τα χιόνια στην Πάρνηθα - δες live τι γίνεται - Iciao\nΉρθαν ξανά τα χιόνια στην Πάρνηθα – δες live τι γίνεται\n11 Δεκεμβρίου 2018 15:37\nΠοια Καρδίτσα και ποιος Παρνασσός; Χιόνι άρχισε να πέφτει για τρίτη φορά σήμερα στην κορυφή της Πάρνηθας. Αυτό μάλιστα φαίνεται και στις live κάμερες στο καταφύγιο Μπάφι. Μπορεί βέβαια να ντύθηκε στα λευκά και τις δύο προηγούμενες εβδομάδες, αλλά η χιονόπτωση δεν διήρκεσε πάνω από μερικά 24ωρα.\nΗ χιονόπτωση είναι έντονη, ενώ στο σημείο επικρατεί ομίχλη, συννεφιά και ισχυροί άνεμοι. Δεν παύει, ωστόσο, να είναι ένα εντυπωσιακό φαινόμενο για την ηλιόλουστη Αττική. Σαφώς στο εορταστικό πνεύμα των ημερών. Μην ξεχνάμε, εξάλλου, πως το χιόνι ταυτίζεται με ευτυχία, με χαρά, με παιχνίδια. Με την παιδική αθωότητα – θυμηθείτε και το «Rosebud» στο έλκηθρο του «Πολίτη Κέιν» του θρυλικού Orson Welles.\nTIP Πριν από δύο χρόνια, το χιόνι είχε αναγκάσει τα ελαφάκια να κατεβούν σε χαμηλότερο υψόμετρο. Λέτε να ξανασυμβεί;\nΆλλες φωτογραφίες εδώ:


Η MSS Electronics αποκλειστικός αντιπρόσωπος της Ruckus Networks News\nΔευτέρα, 16 Ιουλίου 2018 | 11:10\nΗ MSS Electronics αποκλειστικός αντιπρόσωπος της Ruckus Networks\nΗ MSS Electronics ως αντιπρόσωπος της αμερικάνικης εταιρίας Ruckus Networks, διαθέτει αποκλειστικά τα προϊόντα της στην Ελλάδα. Η Ruckus Networks παράγει πολύ μεγάλη γκάμα προϊόντων διαχείρισης και ελέγχου WLAN, με access points που διακρίνονται για τη λειτουργικότητα και απλότητά τους. Τα προϊόντα της Ruckus περιλαμβάνουν λύσεις Wi-Fi χωρίς controller...\nΗ MSS Electronics ως αντιπρόσωπος της αμερικάνικης εταιρίας Ruckus Networks, διαθέτει αποκλειστικά τα προϊόντα της στην Ελλάδα. Η Ruckus Networks παράγει πολύ μεγάλη γκάμα προϊόντων διαχείρισης και ελέγχου WLAN, με access points που διακρίνονται για τη λειτουργικότητα και απλότητά τους. Τα προϊόντα της Ruckus περιλαμβάνουν λύσεις Wi-Fi χωρίς controller για μικρές επιχειρήσεις, βέλτιστη διαχείριση Wi-Fi μέσω Cloud, προσαρμόσιμους WLAN controllers για έως 30000 ασύρματα Access Points και Wi-Fi controllers για έως 1000 ασύρματα Access Points.


Στα ερυθρόλευκα οι Στέλιος Πόζογλου και Γιάννης Πριόνας - PagasitikosNews\nΒρίσκεστε εδώ: ΚΕΝΤΡΙΚΗ / ΣΠΟΡ / Στα ερυθρόλευκα οι Στέλιος Πόζογλου και Γιάννης Πριόνας\nΣτον Ολυμπιακό Βόλου θα αγωνίζονται τη νέα ποδοσφαιρική χρονιά οι Στέλιος Πόζογλου και Γιάννης Πριόνας.\nΟ 23χρονος μέσος Στέλιος Πόζογλου (γεννήθηκε στις 22/1/1996) φόρεσε για τρία χρόνια την φανέλα του ΠΑΟΚ και σε ηλικία 17 ετών αγωνίστηκε στη Σούπερ Λιγκ (περίοδο 2013-14) με προπονητή τον Χουμπ Στέφενς.\nΤην επόμενη χρονιά έπαιξε με τον «Δικέφαλο του Βορρά» σε 10 παιχνίδια στη μεγάλη επαγγελματική κατηγορία, ενώ κάθισε στον ΠΑΟΚ μία ακόμη χρονιά, πριν πάρει μεταγραφή για την Καρμιώτισσα (ομάδα της Κύπρου, περίοδος 2016-17).\nΤον Ιανουάριο του 2017 επέστρεψε στην Ελλάδα για λογαριασμό του Πανσερραϊκού (Football League), στον οποίο έμεινε ενάμιση χρόνο και ήταν βασικό και αναντικατάστατο μέλος της σερραϊκής ομάδας.\nΤην περσινή χρονιά αγωνίστηκε για ένα εξάμηνο στον Εθνικό Άχνας και στη Β’ κατηγορία του κυπριακού πρωταθλήματος, ενώ από τον Ιανουάριο του 2019 και μέχρι τη λήξη της περιόδου έπαιξε στον Θεσπρωτό και βοήθησε τα μέγιστα την ομάδα της Ηγουμενίτσας να πάρει την άνοδο στη Football League, μέσω των αγώνων μπαράζ με τη Νίκη.\nΜε τον Θεσπρωτό κατέγραψε πέρυσι 13 συμμετοχές, ενώ σημείωσε και 5 τέρματα.\nO Ολυμπιακός Βόλου καλωσορίζει τον Στέλιο Πόζογλου στη μεγάλη «ερυθρόλευκη» οικογένεια και του εύχεται πολλές επιτυχίες με την ομάδα .\nΕπίσης ο Ολυμπιακός απέκτησε το νεαρό και πολλά υποσχόμενο ποδοσφαιριστή Γιάννη Πριόνα. Γεννήθηκε στις 24/9/1998 και αγωνίζεται στη θέση του δεξιού οπισθοφύλακα.\nΠρόκειται για ταλαντούχο αμυντικό, ο οποίος πέρυσι αγωνίστηκε στον Τηλυκράτη Λευκάδας στο πρωτάθλημα της Γ’ Εθνικής, ως δανεικός από τον Παναιτωλικό.\nΈκανε πολύ καλή χρονιά, καταγράφοντας 22 συμμετοχές (στις 20 ως βασικός), ενώ σημείωσε και δύο τέρματα.\nO Ολυμπιακός Βόλου καλωσορίζει τον Γιάννη Πριόνα στη μεγάλη «ερυθρόλευκη» οικογένεια και του εύχεται πολλές επιτυχίες με την ομάδα.


Ναδάλ: Αποσύρεται από τους Ολυμπιακούς και το Γουίμπλεντον - News Quake\nΟμάδα Ναδάλ: Αποσύρεται από τους Ολυμπιακούς και το Γουίμπλεντον\nΟ Ράφα Ναδάλ δεν θα αγωνιστεί στο Wimbledon και στους Ολυμπιακούς Αγώνες. Ο κορυφαίος Ισπανός τενίστας ανακοίνωσε επίσημα ότι δεν θα ταξιδέψει στο Λονδίνο και στο Τόκιο, με τις δύο διοργανώσεις να χάνουν μεγάλο μέρος της λάμψης τους.\n«Γεια σας, αποφάσισα να μην πάρω μέρος στο φετινό Champioships στο Wimbledon και στους Ολυμπιακούς Αγώνες του Τόκιο», έγραψε ο Ράφα Ναδάλ στα social media. «Ποτέ δεν είναι εύκολη απόφαση, όμως αφού άκουσα το σώμα μου και το συζήτησα με την ομάδα μου, καταλαβαίνω ότι είναι η σωστή απόφαση».\nΠροηγούμενο άρθρο«Έρχονται» κίνητρα για την ανάπτυξη της Νεοφυούς Επιχειρηματικότητας σε όλη τη χώρα\nΕπόμενο άρθροΣτο αεροδρόμιο συνόδευσε την φον ντερ Λάιεν ο Βαρβιτσιώτης\nΈκτακτη άδεια κυκλοφορίας στο εμβόλιο της Covid-19 που ανέπτυξε η αμερικανική Moderna έδωσε η Ευρωπαϊκή Επιτροπή το απόγευμα της...\nΤην επιστροφή της μουσικής στην εστίαση από το Σάββατο 12 Ιουνίου ανακοίνωσε επισήμως, κατά τη διάρκεια της σημερινής ενημέρωσης,...


Ενοικιαζόμενα Eagle Bay - Cannery Cabin - Airbnb\nΕνοικιαζόμενα Eagle Bay - Cannery Cabin\nΣουίτα επισκεπτών ως ολόκληρος χώρος. Οικοδεσπότης: Patrick & Kimberly\nΤο πρόσφατα ανακαινισμένο Cannery Cabin προσφέρει ένα μεγάλο ευρύχωρο δωμάτιο με 2 ολοκαίνουργια στρώματα αφρού μνήμης Queen, ένα νέο διπλό συρταρωτό κρεβάτι, ένα μπάνιο, 2 ολοκαίνουργιους καναπέδες, μια καφετέρια και ένα τηλεοπτικό κέντρο ψυχαγωγίας. Τα 3 μεγάλα παράθυρα προσφέρουν θέα στον Ειρηνικό Ωκεανό, το στόμα του ποταμού Rogue και την όμορφη γέφυρα Isaac Lee Patterson.\nΤο Cannery Cabin είναι ο πρώτος όροφος ενός διώροφου κτιρίου στο οποίο ήταν το δωμάτιο κατάψυξης για το παλιό κανό. Δεν επιτρέπονται τα κατοικίδια. Δεν επιτρέπονται εξαιρέσεις.\n4,79 στα 5 αστέρια από 150 κριτικές\n4,79 · 150 κριτικές\nΓαλήνια με όμορφη θέα.


ΚΟΛΥΜΒΗΣΗ ΥΓΡΟΣ ΣΤΙΒΟΣ 31 Ιουλίου, 2020\nΈπεσε η αυλαία του πιο περίεργου Πανελλήνιου Πρωταθλήματος Κατηγοριών, αφήνοντας πίσω του θετικά αποτέλεσμα για το μέλλον της ομάδας μας. Σε μια κολυμβητική χρόνια που οι κολυμβητές/τριες μας βρέθηκαν στην κυριολεξία έξω από τα “νερά” τους για 2 μήνες,…\nΠΟΔΟΣΦΑΙΡΟ ΤΕΛΕΥΤΑΙΑ ΝΕΑ 27 Ιουλίου, 2020\nΠοδόσφαιρο: Στις 27 Ιουλίου ξεκινά η προετοιμασία του Πανσερραϊκού μας για τη νέα σεζόν!\nΗ ομάδα μας, ξεκινά την έναρξη της καλοκαιρινής της προετοιμασίας, για το νέο πρωτάθλημα την Δευτέρα 27 Ιουλίου. Υπό τις οδηγίες του Άγγελου Διγκόζη και του τεχνικού επιτελείου, οι παίκτες θα συγκεντρωθούν για την επίσημη πρώτη στο Δημοτικό γήπεδο…\nΠΟΔΟΣΦΑΙΡΟ ΤΕΛΕΥΤΑΙΑ ΝΕΑ 26 Ιουλίου, 2020\nΗ Διοίκηση του Πανσερραϊκού, ανακοινώνει την απόκτηση του ποδοσφαιριστή Νίκου Αναστασόπουλου. Χαιρετίζουμε θερμά την επιστροφή ενός σημαντικού παίκτη με Σπαρτιάτικη καρδιά και όλοι μαζί θα επιδιώξουμε μια επιτυχημένη χρονιά. Μίνι Βιογραφικό: # Ο Νίκος Αναστασόπουλος είναι γεννημένος στις 1/2/1993 και αγωνίζεται…\nΜια δύσκολη κολυμβητική χρονιά, λόγω της πανδημίας, φτάνει στο τέλος της. Από τις 25 Ιουλίου και για 5 μέρες ξεκινάει ένα διαφορετικό Πανελλήνιο Πρωτάθλημα Κατηγοριών το οποίο θα διεξαχθεί κάτω από ιδιαίτερες και πρωτόγνωρες συνθήκες για τους αθλητές/τριες που θα…\n< Page 1 … Page 28 Page 29 Page 30 Page 31 Page 32 … Page 39 >


Wolf 1061: «Σούπερ Γη» βρέθηκε μόλις 14 έτη φωτός μακριά - CNN.gr\nΠέμπτη, 17 Δεκεμβρίου 2015 20:22\nNASA/JPL-Caltech/Univ. of Arizona via Getty Images/Ideal Image\nΟ νέος αυτός κόσμος είναι ουσιαστικά ένας από τους τρεις που βρίσκονται γύρω από ένα κόκκινο αστέρι νάνο που ονομάζεται Wolf 1061 και βρίσκεται μόλις 14 έτη φωτός μακριά.\nΕντοπίστηκε από επιστήμονες στο Πανεπιστήμιο του New South Wales στην Αυστραλία.\nΚαι οι τρεις πλανήτες έχουν την προοπτική να είναι στέρεοι και βραχώδεις, αλλά μόνο ο Wolf 2016c υπάρχει μέσα στην "ζώνη Goldilocks", μια απόσταση από το αστέρι (πολύ μικρότερο και ψυχρότερο από τον ήλιο) που δεν είναι πολύ ζεστή ούτε πολύ κρύα για το υγρό νερό.\n"Αυτή η σπάνια ανακάλυψη είναι απίστευτα συναρπαστική", είπε ο Ντάνκαν Ράιτ που ηγήθηκε της έρευνας στο CNN.\n"Άλλοι πλανήτες που βρέθηκε ότι ήταν κατοικήσιμοι δεν ήταν καν τόσο κοντά στη Γη. Εξαιτίας της εγγύτητας του πλανήτη με εμάς, υπάρχει μια καλή ευκαιρία να βρούμε περισσότερα γι' αυτό", ανέφερε.\n"Η κοντινή απόσταση των πλανητών γύρω από τον Wolf 1061 σημαίνει ότι υπάρχει καλή ευκαιρία αυτοί οι πλανήτες να περάσει μπροστά από το πρόσωπο του αστεριού", ανέφερε άλλο μέλος της ομάδας του πανεπιστημίου.\nΚαι συμπλήρωσε: "Εάν το κάνουν, τότε ενδεχομένως είναι πιθανό να μελετήσουμε τις ατμόσφαιρες αυτών των πλανητών στο μέλλον για να δούμε εάν θα ήταν ανθεκτικοί στην ύπαρξη ζωής".\nΗ NASA έχει επιβεβαιώσει την ύπαρξη περισσοτέρων των 1.870 εξωπλανητών, κόσμων δηλαδή εκτός του ηλιακού μας συστήματος. Αλλά αυτή η ανακάλυψη είναι ιδιαιτέρως σημαντική γιατί ο Wolf 1061c είναι κατοικήσιμος και ταυτόχρονα κοντά στο ηλιακό μας σύστημα.\nΘα μπορούσαν να ζήσουν άνθρωποι εκεί;\nΩστόσο, το να είναι κάτι κατοικήσιμο δεν σημαίνει ότι είναι και ευχάριστα βιώσιμο. "Οι συνθήκες δεν θα είναι ευχάριστες: Η βαρύτητα είναι περίπου 1,8 φορές όσο αυτή της Γης και ο πλανήτης είναι πιθανό να είναι σφιχτά κλειδωμένος. Αυτό σημαίνει ότι η μια πλευρά μόνιμα θα 'βλέπει' το αστέρι και θα είναι απίστευτα ζεστή ενώ η άλλη μόνιμα θα βλέπει μακριά από το αστέρι και θα είναι πολύ κρύα", σημείωσε ο Ράιτ.\nΠρόσθεσε όμως ότι μπορεί να υπάρχει μια "ζώνη του λυκόφωτος" που μερικώς "βλέπει" το αστέρι και όπου η επιβίωση είναι πιθανώς να είναι εφικτή, έστω και δίχως ανέσεις.\nΟ πλανήτης έχει περιγραφεί ως "Σούπερ Γη" γιατί η μάζα της είναι περισσότερο από τέσσερις φορές όση η μάζα της Γης και θα μπορούσε να έχει μια πετρώδη επιφάνεια.\nΚαι άλλοι πιθανώς κατοικήσιμοι πλανήτες υπάρχουν στον γαλαξία μας και οι οποίοι δεν έχουν ακόμα εντοπιστεί.\nΚΟΣΜΟΣ\t· ΠΛΑΝΗΤΕΣ\t· ΑΣΤΕΡΙΑ\t· ΓΑΛΑΞΙΑΣ


Τα αστέρια που πρωτοαντίκρισα μαζί σου | Αψυχολόγητα\n10 Αυγούστου 2018 , Από: Λεωνίδας Λαζελης\nΠρώτη φορά είδα τέτοια αστέρια… Τόσα χρόνια κοιτούσα τον βραδινό ουρανό και παρατηρούσα μικρές κουκκίδες να λάμπουν. Μου είπαν είναι αδύνατον να τα μετρήσω, αφού είναι αμέτρητα. Ωστόσο κάθε φορά προσπαθούσα να καταλήξω σ’ έναν αριθμό ξανά και ξανά. Ποτέ μου δεν κατάλαβα γιατί χρειάζεται ένας ουρανός να έχει τόσα πολλά αστέρια. Τα πάντα όμως έχουν την ώρα τους. Αποδείχθηκε πως δεν έπρεπε να μου απαντήσει κάποιος, παρά να γνωρίσω εσένα.\nΉταν ένα ακόμη βαρετό βράδυ σε ένα μέρος όπου δεν ήθελα καν να βρίσκομαι. Ποτό μετά το ποτό προσπαθούσα να κάνω τη βραδιά να περάσει αμείλικτα. Τότε ήταν που πρωτοαντίκρισα δύο νέα αστέρια. Δύο αστέρια που δεν είχα ξαναμετρήσει ποτέ.\nΌλα γίνανε τόσο γρήγορα και ο χρόνος μας βρήκε με δυο μπύρες στην παραλία το βράδυ, που ο ουρανός λάμπει. Ήταν πιο φωτεινός από ποτέ, αυτό το ξέρω σίγουρα. Κουβέντα στην κουβέντα δεν μπορούσα να πάρω τα μάτια μου από πάνω σου. Όσο μου μιλούσες, τόσο χανόμουν στα λόγια σου. Τα είχα όλα εκείνη τη νύχτα. Ο ήχος της θάλασσας, οι μπύρες, το φως των αστεριών και η δική σου παρέα κάνανε το βραδινό φως ακόμη πιο λαμπερό.\nΞαφνικά βρέθηκα ξαπλωμένος να κοιτάζω το απέραντο του ουρανού μαζί σου. Μόνα τους τα χέρια μας πλησίασαν το ένα τ’ άλλο, λες και πάντοτε γνωρίζονταν. Τότε κατάλαβα πως τα αστέρια δεν είναι για να τα μετράς. Είναι για να τα κοιτάς με το πρόσωπο που θέλεις να περνάς τόσες ώρες όσος και ο αριθμός των λαμπερών κουκκίδων. Πόσο πιο γρήγορα πέρασε ο χρόνος εκείνο το βράδυ…\nΣου άρεσε και εσένα η λάμψη τους, μου είπες. Μιλούσαμε επί ώρες για κάτι που θεωρητικά δεν είναι τίποτα, παρά νεκρά ουράνια σώματα. Το πάθος μας όμως έκανε τα δικά μας σώματα να νιώθουν πιο ζωντανά από κάθε άλλη φορά. Τότε σε φίλησα, δεν άντεξα. Απευθείας αποτραβήχτηκα για να δω αν ακόμη βλέπω τη λάμψη στα μάτια σου. Τότε, λοιπόν, κατάλαβα πως είχα δίκιο για τα δικά σου «αστέρια»! Δυο αστέρια που ήταν κάθε άλλο, μα όχι νεκρά.\nΈτσι θυμάμαι εκείνη τη νύχτα… Τότε πραγματικά γνώρισα έναν ουρανό που δεν απέχει χιλιόμετρα μακριά, ούτε έχει αμέτρητες φωτεινές κουκκίδες. Έναν ουρανό που θέλω να έχω δίπλα μου με δυο μάτια πιο φωτεινά από το πιο λαμπερό αστέρι…


Η Β. Κορέα απειλεί ανοιχτά τις ΗΠΑ | Κόσμος | Η ΚΑΘΗΜΕΡΙΝΗ\nΗ Β. Κορέα απειλεί ανοιχτά τις ΗΠΑ\nΠροσωπογραφίες του ιδρυτή της Λαϊκής Δημοκρατίας, Κιμ Ιλ Σουνγκ και του εγγονού του και σημερινού προέδρου Κιμ Γιονγκ Ουν, υποδέχονται τους διαβάτες στην Πιονγιάνγκ.\nΠΙΟΝΓΙΑΝΓΚ. Πυρηνικές δοκιμές θα συνεχίσει να πραγματοποιεί η Β. Κορέα, με τον υφυπουργό Εξωτερικών της χώρας, Χαν Σονγκ Ριόλ, να προειδοποιεί ότι κάθε στρατιωτική ενέργεια εις βάρος της θα σημάνει «ολοκληρωτικό πόλεμο».\nΠαρά την αποτυχία της πιο πρόσφατης πυραυλικής δοκιμής της Πιονγιάνγκ την Κυριακή, το απομονωμένο σταλινικό καθεστώς επιμένει ότι έχει κατασκευάσει βαλλιστικό πύραυλο, ικανό να πλήξει στόχους στις ηπειρωτικές ΗΠΑ.\n«Θα συνεχίσουμε τις πυραυλικές δοκιμές σε τακτά χρονικά διαστήματα. Αν οι ΗΠΑ είναι τόσο ριψοκίνδυνες, που σκοπεύουν να αξιοποιήσουν τις ένοπλες δυνάμεις τους, αυτό θα σημάνει ολοκληρωτικό πόλεμο από την ημέρα εκείνη», είπε ο δεύτερος τη τάξει της βορειοκορεατικής διπλωματίας, κ. Χαν, μιλώντας τη Δευτέρα στο BBC.\nΣτο μεταξύ, την πλήρη υποστήριξη των ΗΠΑ προσέφερε χθες στην ιαπωνική κυβέρνηση ο Αμερικανός αντιπρόεδρος Μάικ Πενς, που πραγματοποιεί δεκαήμερο επίσημο ταξίδι στην Ασία.\nΑπό την Ιαπωνία, όπου έφθασε χθες από τη Ν. Κορέα, ο κ. Πενς είπε: «Συνειδητοποιούμε ότι ο ιαπωνικός λαός ζει σε δύσκολες εποχές, εξαιτίας των συνεχών προκλήσεων από την αντίπερα ακτή της Θάλασσας της Ιαπωνίας. Είμαστε μαζί σας 100%».\nΤη Δευτέρα, από τη Ν. Κορέα, ο Αμερικανός αντιπρόεδρος απηύθυνε αυστηρή προειδοποίηση στην Πιονγιάνγκ, από την αποστρατιωτικοποιημένη ζώνη μεταξύ της Β. και Ν. Κορέας στον 38ο παράλληλο, λέγοντας: «Η περίοδος της στρατηγικής υπομονής έχει περάσει. Παρότι όλες οι εναλλακτικές λύσεις είναι στο τραπέζι, η κυβέρνηση Τραμπ ελπίζει να συνεργαστεί με την Ιαπωνία, τη Ν. Κορέα και τους άλλους συμμάχους της στην περιοχή, έτσι ώστε να επιλύσει το πρόβλημα», επαναλαμβάνοντας την ευχή του προέδρου Τραμπ για άσκηση πίεσης από μέρους του Πεκίνου πάνω στην Πιονγιάνγκ για αναστολή του πυρηνικού της προγράμματος.\nΕκκληση για ψυχραιμία στην κορεατική χερσόνησο απηύθυνε χθες ο Κινέζος υπουργός Εξωτερικών, Ουάνγκ Γι. Μιλώντας σε δημοσιογράφους, ο κ. Ουάνγκ είπε ότι αν και οι Αμερικανοί αξιωματούχοι έχουν ξεκαθαρίσει ότι η στρατιωτική λύση παραμένει στο τραπέζι, το κινεζικό υπουργείο Εξωτερικών συνεχίζει να ελπίζει ότι η Ουάσιγκτον θα προτιμούσε την αποκλιμάκωση της παρούσας κρίσης μέσω διαπραγματεύσεων. Την ίδια ευχή εξέφρασε χθες και ο Ιάπωνας πρωθυπουργός Σίνζο Αμπε, λέγοντας ότι το Τόκιο ελπίζει στη έναρξη ειρηνικού διαλόγου με την Πιονγιάνγκ, «την ίδια ώρα, όμως, ο διάλογος ως αυτοσκοπός δεν έχει καμία αξία», κατέληξε ο Ιάπωνας πρωθυπουργός.\n«Η κορεατική πυραυλική δοκιμή ήταν μία προσπάθεια πρόκλησης», είπε χθες ο Αμερικανός υπουργός Αμυνας, Τζέιμς Μάτις, την ώρα που κατευθυνόταν προς τη Μέση Ανατολή για επίσημη επίσκεψη. «Παρότι η δοκιμή της Πιονγιάνγκ δεν αφορούσε βαλλιστικό πύραυλο, όπως ισχυρίστηκαν, η κίνηση αυτή της Β. Κορέας δείχνει τους λόγους για τους οποίους συνεργαζόμαστε τόσο στενά με το Πεκίνο. Στόχος μας είναι να τεθεί η κατάσταση υπό έλεγχο και να επιτύχουμε την πλήρη αποπυρηνικοποίηση της κορεατικής χερσονήσου», είπε ο κ. Μάτις.\nΗ Ουάσιγκτον, οι σύμμαχοί της και η Κίνα εξετάζουν σειρά απαντήσεων στις πυραυλικές δοκιμές της Β. Κορέας. Η Κίνα, ο σημαντικότερος σύμμαχος της Πιονγιάνγκ, έχει αναστείλει τις εισαγωγές άνθρακα από τη Β. Κορέα από τα τέλη Ιανουαρίου, καταδικάζοντας την επιθετική στάση του καθεστώτος Κιμ και υποστηρίζοντας την επιβολή κυρώσεων από τον ΟΗΕ κατά της χώρας.


Νατάσα Καλογρίδη: Ένα βήμα πιο κοντά στο J2US! – VIPNEWS\nΝατάσα Καλογρίδη: Ένα βήμα πιο κοντά στο J2US!\nΗ γνωστή ηθοποιός Νατάσα Καλογρίδη βρέθηκε στα γραφεία της εταιρίας παραγωγής του Νίκου Κοκλώνη και φυσικά η κάμερα του OPEN για λογαριασμό του «Ευτυχείτε» ήταν εκεί.\nΌσο για το αν θα είναι στο J2US, η Νατάσα Καλογρίδη δεν το διέψευσε, επιστρατεύοντας όμως το χιούμορ της απέφυγε να απαντήσει ευθέως δηλώνοντας: «Με ζητάνε από παντού! Δεν ξέρω τι να διαλέξω… Πάντα θα γίνονται συζητήσεις».\nJ2US Open Νατάσα Καλογρίδη Νίκου Κοκλώνη


Γ. Βαρουφάκης: «Ελπίζω ο κ. Σταϊκούρας να ηχογράφησε αυτά που έγιναν σήμερα στο Eurogroup» - Marketnews.gr\nΤη συνεδρίαση του Eurogroup στην οποίο συμμεείχε ο υπουργός Οικονομικών σχολίασε ο επικεφαλής του ΜέΡΑ25, Γιανης Βαρουφάκης, ελπίζοντας μάλιστα ο κ. Σουρνάρας να την...ηχογράφησε.\n«Ελπίζω ο κ. Σταϊκούρας να ηχογράφησε αυτά που έγιναν σήμερα στο Eurogroup. Γιατί αλλιώς πώς θα μπορέσει να απαντήσει στον πρωθυπουργό όταν τον ρωτήσει τι ακριβώς είπες εκ μέρους μου εκ μέρους της κυβέρνησης; είπε χαρακτηριστικά ο Γιάνης Βαρουφάκης.\nΑπαντώντας σε ερώτηση του ΑΠΕ-ΜΠΕ αν ήταν δική του πρωτοβουλία ή οδηγία, το να ηχογραφεί τις συνεδριάσεις του Eurogroup, καθώς και αν διαψεύδει διαλόγους που αναφέρονται στο βιβλίο “Τελευταία Μπλόφα”, το οποίο, όπως και το δικό του, καταγράφει τα γεγονότα του πρώτου εξαμήνου του 2015, ο κ. Βαρουφάκης απάντησε: “Όλοι πρέπει να καταγράφουν, όσο το Eurogroup δεν καταγράφει τα πρακτικά έτσι ώστε οι πολίτες να γνωρίζουν και να ελέγχουν όλους εμάς. Έκανα το καθήκον μου κι έκανα κάτι νόμιμο, καθώς σύμφωνα με απόφαση του Άρειου Πάγου ο δημόσιος λειτουργός έχει υποχρέωση να καταγράφει συζητήσεις σε φόρα που συμμετέχει με την ιδιότητά του ως δημόσιος λειτουργός [...] Δε μου είχε περάσει ποτέ από το μυαλό να καταγράψω. Όταν βγήκα από το πρώτο eurogroup ζήτησα από τη γραμματεία να μας δώσουν τα πρακτικά. Δέκα ώρες συνεδρίαση ήταν, πώς θα απαντούσα στις ερωτήσεις των βουλευτών, του υπουργικού συμβουλίου για το τι ειπώθηκε μέσα, όταν δεν κρατούνταν πρακτικά. Τότε προφανώς άρχισα να καταγράφω [...] όποιος υπουργός Οικονομικών δεν καταγράφει, εν τη απουσία πρακτικών, τις συνομιλίες ουσιαστικά παραβιάζει το καθήκον του. Όλοι το κάνουν και ελπίζω να μην το ξέχασε σήμερα και ο κ. Σταικούρας”.


Χίλιες και μία ιστορίες: Η Βάρδος Νέξ-σελίδα 49\n«Επειδή κουράστηκα να αφηγούμαι τόσο αναλυτικά την ιστορία του κρατερού Γκραήλ σύμφωνα πάντοτε με τους θρύλους θα φτάσω σύντομα στο τέλος, γιατί αγαπητέ Κόλλοκαρ ότι ήταν να ειπωθεί ειπώθηκε πιστεύω», είπε η Νέξ καθώς περπατούσε ολόγυρα από τον πολεμιστή.\n«Οι δυνάμεις του καλού, δηλαδή οι άγγελοι και τα Χερουβίμ προίκισαν τον μοναχό με την ικανότητα να μεταλλάσσεται όποτε εκείνος ήθελε σε δράκοντα και συγχρόνως του εξήγησαν ότι φτάνοντας πια στο τέλος του μονοπατιού των ψυχών είχε εξαγνιστεί και είχε συγχωρεθεί για τις αμαρτίες του. Φτάνοντας στην περιοχή με τα φλάμπουρα απέκτησε τον τίτλο του κυβερνήτη της γης. Πλέον μπορούσε να μετακινήσει οποιοδήποτε βουνό ήθελε. Παράλληλα, μπορούσε να δημιουργήσει σεισμούς, κατολισθήσεις κ.ο.κ. Κοντολογίς, ο άνδρας είχε γίνει πράγματι ο κυβερνήτης της γης. Βέβαια, η δύναμη αυτή που παρεχόταν από το βασίλειο των ουρανών έπρεπε να δεθεί με παντοτινούς όρκους πίστης. Αυτοί οι όρκοι θα ήταν τόσο βαριοί ώστε αν σπάζονταν από τον Γκραήλ, τότε να υπήρχε μία φρικώδης θεία τιμωρία.\nΑν λοιπόν ο Γκραήλ έσπαγε τον όρκο, τότε θα παρέμενε για πάντα δράκοντας. Κανείς ποτέ βέβαια δεν έμαθε γιατί ο μοναχός Ιωάννης μετατράπηκε μετά από κάποιο διάστημα σε δράκοντας. Πολλοί λόγιοι ισχυρίζονται ότι ήταν ανόητος και έσπασε τον όρκο. Άλλοι πάλι ισχυρίζονται ότι η εξουσία τον διέφθειρε με αποτέλεσμα να αποζητάει πλούτη, δόξα και υστεροφημία.\nΕγώ, Κόλλοκαρ, πιστεύω πως ο Γκαρήλ ποτέ δεν περπάτησε στο μονοπάτι των ψυχών. Όλα αυτά που λέγονται είναι απλά παραμύθια που σκοπό έχουν να συνετίσουν τους πάντες και κυρίως τα μικρά παιδάκια ώστε να ακούν τους γονείς τους και να μην φέρνουν ποτέ αντίδραση ή να μην επιχειρούν επικίνδυνα παιχνίδια. Ο Γκραήλ ήταν πάντοτε ένας δράκοντας, απλά με το πέρασμα του χρόνου αποτρελάθηκε και αποφάσισε να στοιχειώσει την οροσειρά του Λόριφ με απώτερο στόχο να ικανοποιήσει την μεγαλομανία που θέριευσε στα ενδότερα της ψυχής», είπε η μελλοντική βασίλισσα του βασιλείου του Βορρά καθώς σταμάταγε ύστερα από ώρα να μιλά.\nΟ έξυπνος πολεμιστής τόση ώρα παρατηρούσε την γυναίκα. Η πριγκίπισσα φανέρωνε με την πάροδο του χρόνου κάποια πολύ ενδιαφέροντα χαρακτηριστικά που θύμιζαν αρκετά τον πατέρα της. Ήταν έξυπνη, πανέμορφη και γνώριζε πολλά για τον Έσω Κόσμο. Βέβαια, δεν γνώριζε την πραγματικότητα σχετικά με τον κυβερνήτη της γης. Ο Κόλλοκαρ περίμενε πως δεν θα την γνώριζε. Οι ευγενείς συνήθως διάβαζαν βιβλία και δεν ασχολιόντουσαν με τις προφορικές παραδόσεις. Το βιβλίο πάντοτε θεωρούταν πολύ πιο αξιόπιστο από τις προφορικές διηγήσεις.\n«Εγώ γνωρίζω γιατί ο συγκεκριμένος άνθρωπος μεταμορφώθηκε για πάντα σε δράκοντα», είπε ο πολεμιστής δίνοντας στη φωνή του ιδιαίτερη χροιά.\nΤο καλοσχηματισμένο πρόσωπο της μελλοντικής βασίλισσας παρέμεινε ανοιχτό. Δεν είχε φανταστεί πως θα μάθαινε κάποια στιγμή την πραγματικότητα σχετικά με το θρύλο του κυβερνήτη της γης.\n«Πες μου, σε παρακαλώ», είπε η γυναίκα κοιτάζοντας παιχνιδιάρικα το συνομιλητή της.\n«Έτσι κι αλλιώς θα στην έλεγα αγαπητή κόρη του Λύριου. Νομίζω πως έχει έρθει να μάθεις την αλήθεια γι’ αυτήν την αλλόκοτη ιστορία. Πριν όμως αρχίσω την εξιστόρηση θα ήθελα να σου πω ότι δεν θέλω να με διακόψεις. Επίσης, θέλω να με ακούσεις με προσοχή, γιατί η συγκεκριμένη ιστορία έχει παραμείνει εδώ και αιώνες κρυμμένη…..\nΑναρτήθηκε από Μίνως-Αθανάσιος Καρυωτάκης στις 5:18 π.μ.


“Συμπεθέριασαν” … Νέα Δημοκρατία και Πασοκ στο Εργατικό Κέντρο Τρικάλων – Δεν έχει τέλος η φαρσοκωμωδία – ΤΡΙΚΚΗPress – Τα νέα των Τρικάλων\n“Συμπεθέριασαν” … Νέα Δημοκρατία και Πασοκ στο Εργατικό Κέντρο Τρικάλων – Δεν έχει τέλος η φαρσοκωμωδία Reviewed by Momizat on Σεπ 06 . Όλα αυτά χρόνια ζήσαμε την απόλυτη φαρσοκωμωδία αφού δεν ευδοκίμησαν τα παζάρια για το μοίρασμα των θέσεων. Αφού λοιπόν διέλυσαν στην κυριολεξία το Εργατικό Κέν Όλα αυτά χρόνια ζήσαμε την απόλυτη φαρσοκωμωδία αφού δεν ευδοκίμησαν τα παζάρια για το μοίρασμα των θέσεων. Αφού λοιπόν διέλυσαν στην κυριολεξία το Εργατικό Κέν Rating: 0\n“Συμπεθέριασαν” … Νέα Δημοκρατία και Πασοκ στο Εργατικό Κέντρο Τρικάλων – Δεν έχει τέλος η φαρσοκωμωδία\nΔημοσιεύτηκε στις: 06 Σεπτεμβρίου, 2019 στην κατηγορία: ΤΡΙΚΑΛΙΝΑ ΜΑΣΛΑΤΙΑ | σχόλια : 0\nΌλα αυτά χρόνια ζήσαμε την απόλυτη φαρσοκωμωδία αφού δεν ευδοκίμησαν τα παζάρια για το μοίρασμα των θέσεων. Αφού λοιπόν διέλυσαν στην κυριολεξία το Εργατικό Κέντρο τώρα κατεβάζουν κοινό ψηφοδέλτιο η ΔΑΚΕ και η ΠΑΣΚΕ. Όλα αυτά τα χρόνια , από το 2015 , παρατάσεις και κόντρα παρατάσεις από τα δικαστήρια , ο καιρός πέρασε , και τώρα κατεβάζουν ενωτικό ψηφοδέλτιο. Από τότε μέχρι σήμερα οι δύο παρατάξεις που πρόσκεινται στη Νέα Δημοκρατία και το Πασοκ δεν κατάφεραν να μοιράσουν τα αξιώματα με αποτέλεσμα το Εργατικό Κέντρο να παραμένει ακέφαλο. Καλό θα ήταν να απολογηθούν για τα «παιχνίδια» που παίχθηκαν στις πλάτες των εργαζόμενων των Τρικάλων


Άνεμος Ανατροπής: Άξιοι, Άξιοι!\nΈνας ακόμη Δήμος ανακήρυξε ως επίτιμο Δημότη του, τον πρώτο άρχοντα της χώρας.\nΣτην απόφαση ανακήρυξης αναφέρεται ότι, αυτή η πράξη αποτελεί μια αναγνώριση στο πρόσωπο του απόλυτου τηρητή και θεματοφύλακα του Δημοκρατικού πολιτεύματος.\nΒέβαια το ότι, το Δημοκρατικό πολίτευμα είναι αυτό που όλες οι εξουσίες δηλ. Νομοθετική, εκτελεστική και δικαστική πηγάζουν από τον λαό και ασκούνται υπέρ αυτού, είναι κάτι που διαφεύγει από πολλούς τοπικούς άρχοντες στην επικράτεια.


Γιώργος Ανεστόπουλος: Οι Αγανακτισμένοι καλούν σε συλλαλητήριο στο Σύνταγμα στις 10 Μαΐου\nΆρχισαν τα όργανα για την κυβέρνηση .\nΑντιμνημονιακές οργανώσεις, κόμματα και συλλογικότητες (κάποιες από τις οποίες προεκλογικά είχαν στηρίξει ΣΥΡΙΖΑ), στηρίζουν την Κυριακή 10 Μαΐου παλλαϊκό συλλαλητήριο στην πλατεία Συντάγματος κατά του νέου Μνημονίου.\nΤο κάλεσμα υπογράφουν οι: Πανελλαδικό Μέτωπο Πλατειών, Θερμαϊκός Ώρα Μηδέν, Σπίθα Αττικής, ΕΠΑΜ, Αγανακτισμένοι Αποφασισμένοι, ΔΗΚΚΙ, Ριζοσπάστες Οικολόγοι, Δεν πληρώνω, Σοσιαλιστική Ανασύνθεση, Ελληνική Δημοκρατική Κίνηση Δραχμή και το Σχέδιο Β του Αλέκου Αλαβάνου.\nΟ ΜΟΝΟΣ «ΕΝΤΙΜΟΣ» ΣΥΜΒΙΒΑΣΜΟΣ ΕΙΝΑΙ Η ΑΞΙΟΠΡΕΠΕΙΑ ΤΟΥ ΛΑΟΥ\nΟι δανειστές μας όμως, θέτουν τα μνημονιακά μέτρα σαν προϋπόθεση για τα νέα δάνεια που ζητάμε για να μην «πτωχεύσουμε». Όλοι όμως γνωρίζουν ότι ακόμη κι αν τα δεχτούμε, το ίδιο σκηνικό με νέα μέτρα, θα επαναληφθεί όταν θα ξαναζητήσουμε τη επόμενη «δόση» μας.\nΕίναι πιθανό, η πτώχευση της χώρας και η επιστροφή στη δραχμή να είναι επίσης οδυνηρή. Αν όμως το δίλημμα είναι αργός θάνατος ή ηρωική έξοδος, ίσως θα πρέπει να επιλέξουμε το δεύτερο. Όχι μόνο γιατί μας το επιβάλει η αξιοπρέπεια και η ιστορία μας, αλλά και επειδή μόνο έτσι δημιουργείται η προοπτική για ένα καλύτερο μέλλον για εμάς και τα παιδιά μας.\nΤην Κυριακή 10 Μαΐου ο Ελληνικός λαός καλείται και πάλι στις πλατείες της χώρας, για να διεκδικήσει εκ νέου αυτό που διεκδίκησε στις 15 Φλεβάρη.\nΟι κατάμεστες πλατείες που διεκδικούν τα αναφαίρετα και αυτονόητα δίκαια του λαού, μπορούν να αποτελέσουν ένα ισχυρότατο εργαλείο της δημοκρατίας.\nΟ λαός δεν μπορεί να βγαίνει στο προσκήνιο μόνο την ώρα της κάλπης κάθε 3-4 χρόνια. Ειδικά όταν βλέπει τις προσδοκίες του να προδίδονται και την ετυμηγορία του να παραβιάζεται.\nΟ μόνος «έντιμος» συμβιβασμός είναι η επιβίωση με αξιοπρέπεια του λαού.\ntribune.gr , amfipolinews


Ίχνος: ΓΚΑΛΟΠ ΚΑΘΗΜΕΡΙΝΗΣ\nΚραχ 35ετίας στη Νέα Δημοκρατία\nΈχουν καταρρεύσει οι θεσμοί στην Ελλάδα;\n1...ΠΟΣΟΥΣ ΜΗΝΕΣ/ΕΤΟΣ ΜΠΟΡΕΙ ΝΑ ΠΑΡΑΓΕΙ ΦΑΣΟΛΙΑ ΣΤΗ ΦΛΩΡΙΝΑ ΕΝΑΣ ΕΠΙΘΕΩΡΗΤΗΣ ΤΟΥ ΣΕΥΥΠ ΑΘΗΝΩΝ (ΥΠ. ΥΓΕΙΑΣ)?\n2...ΠΟΣΟΙ ΜΗΝΕΣ ΕΙΝΑΙ ΑΝΑΓΚΑΙΟΙ ΓΙΑ ΤΟΝ ΙΔΙΟ ΕΠΙΘΕΩΡΗΤΗ ΣΕΥΥΠ ΑΘΗΝΩΝ, ΓΙΑ ΝΑ ΠΟΥΛΗΣΕΙ ΤΑ ΦΑΣΟΛΙΑ ΠΟΥ ΠΑΡΗΓΑΓΕ ΣΤΗ ΦΛΩΡΙΝΑ ?\n3...ΤΙ ΤΙΤΛΟΥΣ ΕΧΕΙ Ο ΦΛΩΡΙΝΙΩΤΗΣ ΠΑΡΑΓΩΓΟΣ ?\n4...ΠΟΣΑ ΕΙΣΕΠΡΑΞΕ ΣΕ ΥΠΕΡΩΡΙΕΣ ΣΕΥΥΠ, ΚΑΤΑ ΤΗ ΔΙΑΡΚΕΙΑ ΠΑΡΑΓΩΓΗΣ ΚΑΙ ΠΩΛΗΣΗΣ ΦΑΣΟΛΙΩΝ ?\nΦΟΡΑΕΙ ΤΟ ΚΑΣΚΕΤΟ ΣΤΡΑΒΑ, ΣΕ ΚΟΙΤΑΖΕΙ ΗΛΙΘΙΩΣ, ΚΑΙ ΣΤΗ ΛΑΡΙΣΣΑ ΚΟΝΤΕΨΕ ΝΑ ΦΑΕΙ ΠΡΙΝ 3 ΧΡΟΝΙΑ ΞΥΛΟ ΓΙΑ ΤΙΣ ΑΣΥΝΑΡΤΗΣΙΕΣ ΠΟΥ ΕΙΠΕ ΣΕ ...ΗΜΕΡΙΔΑ ΓΙΑ ΠΡΟΜΗΘΕΙΕΣ ΤΟΥ ΔΗΜΟΣΙΟΥ ΤΟΜΕΑ!\n28 Δεκεμβρίου 2008 - 10:45 π.μ.


Το νέο Daihatsu Copen 660 κ.εκ. turbo είναι πολύ «cool» - AutoGreekNews\nΑρχική » Το νέο Daihatsu Copen 660 κ.εκ. turbo είναι πολύ «cool»\nΤο νέο Daihatsu Copen 660 κ.εκ. turbo είναι πολύ «cool»\nΠέρυσι η Daihatsu είχε παρουσιάσει το Kopen concept, το οποίο σήμερα αποκαλύφθηκε από την ιαπωνική φίρμα στην έκδοση παραγωγής με την ονομασία Copen, ενώ διατήρησε σχεδόν αναλλοίωτη την σχεδίαση του πρωτότυπου μοντέλου. Το μίνι διθέσιο κάμπριο με την ηλεκτρικά αναδιπλούμενη σκληρή οροφή, διακρίνεται και πάλι για τις εξαιρετικά κόμπακτ διαστάσεις του (ΜxΠxY: 3.395×1.475×1.280 χλστ.), καθώς και για την πολύ νεανική και σπορτίφ σχεδίασή του. Καμπύλες υπάρχουν και πάλι αλλά σε λιγότερο βαθμό, ενώ τα στρογγυλά φωτιστικά σώματα έδωσαν την θέση τους σε τριγωνικά και παραλληλόγραμμα.\nΤη μινιμάλ αισθητική του ακολουθεί και το εσωτερικό με την σαφώς αναβαθμισμένη εικόνα συγκριτικά με το πρώτης γενιάς Copen (2002-2012). Το νέο Copen έχει βασιστεί σε ένα μονοκόκ πλαίσιο με την ονομασία «D-Frame», για το οποίο η Daihatsu αναφέρει ότι είναι τρεις φορές πιο άκαμπτο.\nΤην τροφοδοσία του λιλιπούτειου roadster αναλαμβάνει ένας επίσης μικρός 3κύλινδρος turbo κινητήρας 660 κ.εκ. απόδοσης 64 ίππων και 92 Nm ροπής, σε συνδυασμό με 5τάχυτο μηχανικό κιβώτιο ή CVT. Η κίνηση μεταδίδεται στους εμπρός τροχούς και προαιρετικά προσφέρεται διαφορικό περιορισμένης ολίσθησης.\nΤο νέο Daihatsu Copen κοστίζει στην Ιαπωνία από 1.798.200 γιεν, δηλαδή σχεδόν 13.000 ευρώ. Στην Ευρώπη δεν υπάρχει πιθανότητα να το δούμε, αφού η Daihatsu έχει σταματήσει την εξαγωγή των μοντέλων της στη Γηραιά Ήπειρο. Κρίμα γιατί το προγενέστερο Copen που πωλούνταν και στην χώρα μας ήταν ένα πολύ ευχάριστο μεγάλο «παιχνίδι» για… μεγάλα παιδιά!\n0-260 χλμ./ώρα με Mercedes S 65 AMG 630 PS (video) Εξαιρετικά σπάνια και κούκλα Citroen DS 21 Decapotable


BUDDYPHONES CONNECT GREEN ΑΚΟΥΣΤΙΚΑ < Ακουστικά Hi-Fi | DJShop\nBUDDYPHONES CONNECT GREEN ΑΚΟΥΣΤΙΚΑ\nConnect Green ακουστικά ανθεκτικής και ελαστικής κατασκευής από την Buddyphones. Μπορούν να προσαρμοστούν σε διάφορα μεγέθη, διαθέτουν ασφαλές καλώδιο tangle-free με ενσωματωμένο μικρόφωνο και καλώδιο audio sharing.\nWave Monkey, ασύρματα ακουστικά ανθεκτικής αδιάβροχης κατασκευής από την Buddyphones. Διαθέτουν 4 επίπεδα έντασης, αυτονομία 18 ωρών, καλώδιο φόρτισης microUSB, δυνατότητα σύνδεσης καλωδίου για μοίρασμα της μουσικής.\nBUDDYPHONES WAVE MONKEY ΑΣΥΡΜΑΤΑ ΑΚΟΥΣΤΙΚΑ\nPlay Blue Glacier, ασύρματα ακουστικά ανθεκτικής κατασκευής από την Buddyphones. Διαθέτουν 4 επίπεδα έντασης, αυτονομία 14 ωρών, καλώδιο φόρτισης microUSB, δυνατότητα σύνδεσης καλωδίου για μοίρασμα της μουσικής.\nBUDDYPHONES PLAY BLUE GLACIER ΑΣΥΡΜΑΤΑ ΑΚΟΥΣΤΙΚΑ\nExplore Foldable Blue, ακουστικά ανθεκτικής και ελαστικής κατασκευής από την Buddyphones. Διαθέτουν κύκλωμα περιορισμού της έντασης στα 85dB, αποσπώμενο καλώδιο tangle-free με ενσωματωμένο μικρόφωνο, δυνατότητα σύνδεσης καλωδίου για μοίρασμα της μουσικής,\nBUDDYPHONES EXPLORE FOLDABLE BLUE ΑΚΟΥΣΤΙΚΑ\nExplore Galaxy Grey, ακουστικά gaming από την Buddyphones. Διαθέτουν κύκλωμα περιορισμού της έντασης, μικρόφωνο υψηλής απόδοσης, δυνατότητα σύνδεσης καλωδίου για μοίρασμα του ήχου.\nBUDDYPHONES EXPLORE GALAXY GREY ΑΚΟΥΣΤΙΚΑ GAMING\nDiscover Blue, ακουστικά ανθεκτικής και ελαστικής κατασκευής από την Buddyphones. Διαθέτουν δυνατότητα σύνδεσης μέχρι 4 καλωδίων για μοίρασμα της μουσικής.\nBUDDYPHONES DISCOVER BLUE ΑΚΟΥΣΤΙΚΑ\nExplore Galaxy Fuchsia, ακουστικά gaming από την Buddyphones. Διαθέτουν κύκλωμα περιορισμού της έντασης, μικρόφωνο υψηλής απόδοσης, δυνατότητα σύνδεσης καλωδίου για μοίρασμα του ήχου.\nBUDDYPHONES EXPLORE GALAXY FUCHSIA ΑΚΟΥΣΤΙΚΑ GAMING\nPlay Green Amazon, ασύρματα ακουστικά ανθεκτικής κατασκευής από την Buddyphones. Διαθέτουν 4 επίπεδα έντασης, αυτονομία 14 ωρών, καλώδιο φόρτισης microUSB, δυνατότητα σύνδεσης καλωδίου για μοίρασμα της μουσικής.\nBUDDYPHONES PLAY GREEN AMAZON ΑΣΥΡΜΑΤΑ ΑΚΟΥΣΤΙΚΑ\nWave Bee, ασύρματα ακουστικά ανθεκτικής αδιάβροχης κατασκευής από την Buddyphones. Διαθέτουν 4 επίπεδα έντασης, αυτονομία 18 ωρών, καλώδιο φόρτισης microUSB, δυνατότητα σύνδεσης καλωδίου για μοίρασμα της μουσικής.\nBUDDYPHONES WAVE BEE ΑΣΥΡΜΑΤΑ ΑΚΟΥΣΤΙΚΑ\nWave Robot, ασύρματα ακουστικά ανθεκτικής αδιάβροχης κατασκευής από την Buddyphones. Διαθέτουν 4 επίπεδα έντασης, αυτονομία 18 ωρών, καλώδιο φόρτισης microUSB, δυνατότητα σύνδεσης καλωδίου για μοίρασμα της μουσικής.\nBUDDYPHONES WAVE ROBOT ΑΣΥΡΜΑΤΑ ΑΚΟΥΣΤΙΚΑ\nWave Unicorn, ασύρματα ακουστικά ανθεκτικής αδιάβροχης κατασκευής από την Buddyphones. Διαθέτουν 4 επίπεδα έντασης, αυτονομία 18 ωρών, καλώδιο φόρτισης microUSB, δυνατότητα σύνδεσης καλωδίου για μοίρασμα της μουσικής.\nBUDDYPHONES WAVE UNICORN ΑΣΥΡΜΑΤΑ ΑΚΟΥΣΤΙΚΑ


Ομάδα Επτά - Οίκοι Ανοχής στο Bios Basement | CultureNow.gr\nΑρχική Σελίδα » Νέα » Ομάδα Επτά – Οίκοι Ανοχής στο Bios Basement\nΟμάδα Επτά – Οίκοι Ανοχής στο Bios Basement\nCULTURENOW / 26-01-2012 / 12:21\nΗ ομάδα Επτά παρουσιάζει την παράσταση «Οίκοι Ανοχής» στο Bios Basement σε σκηνοθεσία Βίκυς Μαστρογιάννη και Μιχάλη Γεωρ…\nΗ ομάδα Επτά παρουσιάζει την παράσταση «Οίκοι Ανοχής» στο Bios Basement σε σκηνοθεσία Βίκυς Μαστρογιάννη και Μιχάλη Γεωργίου …\nαπό τις 27 Ιανουαρίου 2012.\nΠου κατοικώ και τι ανέχομαι σήμερα; Τι πουλάω και ποιος μ’ αγοράζει; Σε τι νόμισμα θα γίνει η συναλλαγή;\nΤι θα μπορούσε σήμερα να είναι ένας οίκος ανοχής. Ίσως ένας ενδιάμεσος χώρος. Ένας χώρος ανάμεσα στην¨πραγματική¨ ζωή και την αξία της. Εκεί που τελικά αιωρούμαστε όλοι μας. Μια νοητή γραμμή πάνω στην οποία ισορροπούμε ή πέφτουμε, βοηθάμε κάποιον ή τον σπρώχνουμε.\nΗμερομηνία Πρεμιέρα 27 Ιανουαρίου 2012. Διάρκεια παραστάσεων: 27 Ιανουαρίου – 19 Φεβρουαρίου 2012. Παραστάσεις: Παρασκευή – Κυριακή. Έναρξη: 21.00. Διάρκεια:75 λεπτά\nΤιμές εισιτηρίων 15 ευρώ &10 ευρώ (φοιτητικό)


«Κλειδώνει» τα play off η ΑΕΚ - 23/04 00:00 : aek365\nΚυριακή 23 ΑΠΡ 2017 - 00:00 17 ΣΧΟΛΙΑ\n«Κλειδώνει» τα play off η ΑΕΚ\nΗ Ένωση, με αρκετές αλλαγές στην ενδεκάδα της, αντιμετωπίζει απόψε (19.00 / NovaSports 5) εκτός έδραςτον Λεβαδειακό, με στόχο να τελειώσει και μαθηματικά την παρουσία της στην πεντάδα\nserifis_45 - 23/4/2017 15:32\nΑΠΛΑ ΡΙΧΤΕ ΤΟΥΣ ΣΤΗΝ Β\nAEKARAMAN21 - 23/4/2017 15:28\nΡιξτε το παραρτημα στην β εθνικη εκει αξιζουν οι προδοτες που καποτε ηταν κολλητοι με ολυμπιακο κ ακομα ειναι\npanos_aekara - 23/4/2017 15:14\nΗ ΑΕΚ έχει μία υποχρέωση σήμερα. Κάντε το χρέος και ξεπληρώστε τους με το παραπάνω κιόλας.\nDaniel Batista - 23/4/2017 14:36\nΑδέρφια καλησπέρα με συγχωρείτε αν είμαι λίγο άκυρος με το άρθρο.Θα ήθελα να ρωτήσω αν ξέρει κάποιος αν έχουν μείνει εισητήρια στα εκδοτήρια και σε ποιες θύρες,καθώς και αν θα ανοίξουν και άλλες.Ευχαριστώ!\njagouar21 - 23/4/2017 13:10\nειμαι ΑΕΚΑΡΑ και δεν ξεχνω..........Σουβλακιακε....ερχομαι να σε τελειωσω οπως εκανες και εσυ καποτε,,,,,,,\nμαγος του οζ - 23/4/2017 13:08\nβρουμ βρουμ...σουβλακια καλα μονο στα τοπικα\nStergios21 - 23/4/2017 12:59\ndaveaek - 23/4/2017 11:46\nΆντε νίκη να τελειώνουμε μετά κύπελλο και πρώτη στα play off\nXV1924 - 23/4/2017 11:11\nΜΟΝΟ ΝΙΚΗ ΣΗΜΕΡΑ !!! Δεν μπορω να ανεχτω οτι εχουμε φτασει πρωτελευταια αγωνιστικη και δεν εχουμε κλειδωσει τα play off !!!! ΠΑΜΕ ΑΕΚαρα ΜΕΤΑ εχει ΚΥΠΕΛΛΟ\nVasilis_Constructor - 23/4/2017 10:57\nΤο μάτς θέλει μεγάλη προσοχή στο θέμα επιλογής ποδοσφαιριστών που θ απαίξουν, και εννοώ κάτι που ειπώθηκε και παρακάτω. Η δολοφονική κλωτσιά θα πάει σύννεφο. Στόχος του Σουβλατζή είναι να μας τραυματίσει βασικούς παίχτες και να μας φορτώσει κάρτες με μόνο σκοπό να πάμε λειψοί στο Κύπελλο και στα play-offs. ΠΡΟΣΟΧΗ λοιπόν Μανόλο γιατι είναι σίγουρο οτι θα δούμε πολεμικές τέχνες στο χωράφι αύριο....\nΥΓ... όοοοοοοοολοι ΟΑΚΑ την ΤΕΤΑΡΤΗ παιδιά! ...και να φωνάζουμε στα συνθήματα, δεν είναι σινεμά το γήπεδο.\naustralos68 - 23/4/2017 10:11\nεγώ το μόνο που θα πω είναι ότι το ματς με την κέρκυρα δεν έχει καμία σχέση με το σημερινό, διότι ήταν στο οακα με αδιάφορη ομάδα ενώ στο σημερινό η λειβαδιά στην έδρα της θα τρώει σίδερα με όσα δόντια της έχουν απομείνει.\nεάν λοιπόν εμείς κατεβούμε άνετα με τους κολοβέτσιους και τους βινίσιους μπορεί και να την πατήσουμε....\nνα γίνει ροτέισον αλλά με μέτρο. σίγουρα μου άρεσε το σύστημα με το μπακασέτα πίσω από το φορ να πυροβολεί αδιακρίτως και το βάργκας να τον ταϊζει και ελπίζω να τους δούμε μαζί σήμερα.\nείμαι και γω υπέρ της εκδίκησης κι ας απέχουμε έτη φωτός από αυτούς σε όλα..............\nΘανάσης - 23/4/2017 03:05\nΤο θέμα πλέι οφ ουσιαστικά έχει τελειώσει,τυπικά χρειάζεται μια νίκη ακόμα η ΑΕΚ.Ακόμα και να μην υπήρχε κίνητρο βαθμολογικό,το κίνητρο για αύριο είναι ένα.Ρίξτε την ομάδα του Κομπότη στη Β Εθνική.Δεν έχουμε τίποτα με την ομάδα καθ' αυτή,αυτό θα έλειπε λόγω τεράστιας διαφοράς μεγεθών.Όμως αυτά που έλεγε ο Κομπότης το 2013 για την ΑΕΚ είναι δανεικά και ήρθε η ώρα να επιστραφούν.3 γκολ στον Λεβαδειακό και το εισιτήριο για τη Β Εθνική της συγκεκριμένης ομάδας θα το... επικυρώσει η ΑΕΚ.\nSifinio21 - 23/4/2017 01:37\nΜην ασχολείστε με Κομπότηδες και λοιπούς μόνο αξία τους δίνουμε υποβαθμίζοντας την ΑΕΚάρα μας\nKonstantinos_1975 - 23/4/2017 01:05\nΚαλημέρα. Ξεκινάω λέγοντας, πώς πιστεύω ότι, αν η ομάδα μπει, με το μυαλό στο ματς με τον Ολυμπιακό, υπάρχουν πιθανότητες για γκέλα. Θα πρέπει, να μπουν και να παίξουν, το ματς με τον Λεβαδειακό, όχι να σκέφτονται το ματς, με τον Ολυμπιακό.\nΑπό κει και πέρα, θα πρέπει να γίνουν και αλλαγές στην ενδεκάδα. Προσπαθώντας, να πάω με την λογική,... πιστεύω πως το σύστημα για το σημερινό ματς, θα είναι το 4-2-3-1.\nΣτο τέρμα, θα υπάρξει λογικά αλλαγή και ο Μπάρκας, θα γυρίσει και είναι πολύ πιθανόν, να γίνει αυτό ώστε να έχει ρυθμό, πριν το ματς της Τετάρτης.\nΟι 4, στην άμυνα, πιστεύω θα απαρτίζεται, από τους Βινίσιους, Κολοβέτσιο, Βράνιες, Μπακάκης. Έτσι οι Ντίντακ, Τσιγκρίνσκι και Γκάλο, θα είναι ξεκούραστοι την Τετάρτη.\nΎστερα, στα αμυντικά χαφ θα έχουμε Γιόχανσον και Γαλανόπουλο. Όπως έχω πει μου αρέσει, να τους βλέπω αυτούς τους 2 μαζί, με τον Σουηδό σαν εξάρι και τον Γαλανόπουλο, σαν οχτάρι.\nΗ τριάδα, πίσω από τον φορ, θα πρέπει να είναι οι Αραβίδης, Μπακασέτας και Βάργκας. Θέλω, επίσης να μοιραστούν ένα ημίχρονο οι Βάργκας και Λάζαρος, ώστε να κριθεί η ετοιμότητα των 2 για την Τετάρτη.\nΤέλος, βασικός φορ, θα πρέπει να ξεκινήσει ο Πέκχαρτ και επίσης, πιστεύω πως θα πρέπει να δοθεί ένα 25λεπτο, στον Αραούχο.\nΑπό κει και πέρα, όλα τα παραπάνω είναι προσωπική μου άποψη. Ο κόουτς, θα αποφασίσει, τι και πως. Καλή επιτυχία στην ομάδα.\nΥγ. Ρίξτε τους σιχαμένους, στην Β. Αρκετή ασέβεια, δεχτήκαμε. Τέλος, οι καλοσύνες.\napaleftos21 - 23/4/2017 00:39\nΒάλε Μπακακη και Βινισιους για να προστατεψεις τα βασικά μπακ. Ο Λεβαδειακός είναι παράρτημα και θα κάνει το παν για να τραυματίσει παίκτες μας...\nsoad21 - 23/4/2017 00:37\nΡΙΞΤΕ ΤΟΥΣ ΑΛΛΗ ΜΙΑ ΠΕΝΤΑΡΑ Κ ΣΤΕΙΛΤΕ ΤΟΥΣ ΣΙΧΑΜΕΝΟΥΣ ΣΤΗΝ Β ΕΘΝΙΚΗ Λ ΤΟΝ ΚΟΜΠΟΤΗ ΣΠΙΤΙ ΤΟΥ!!!ΟΥΣΤ ΤΣΙΡΑΚΙΑ ΤΟΥ ΧΑΡΤΙΝΟΥ!!!!\nΣτην Original Λιβαδειάς Βράνιες και Γαλανόπουλος (ΦΩΤΟ)\nΣτα ημιτελικά η ΑΕΚ Κ15\nΓαλανόπουλος: Πρωτόγνωρο και φανταστικό αυτό που ζω\n25.000 εισιτήρια και... φορτσάρει!


Αρώματα: Οι hot αφίξεις της σεζόν\nΘάλεια Κεχρή | Σαβ 30-09-2017\nΠοιο άρωμα θα φορέσεις αυτό το φθινόπωρο; Ποια έχουν τα πιο πρωτότυπα μπουκάλια και ποια τις πιο ξεχωριστές συνθέσεις; Όλα αποκαλύπτονται στο Beauté Mon Dieu!\nΤο φθινόπωρο είναι μια εποχή αλλαγών: νέα ξεκινήματα, νέες συνήθειες, νέες περιπέτειες. Είναι επίσης η εποχή που κυκλοφορούν στην αγορά τα περισσότερα καινούρια αρώματα, τόσο για άντρες όσο και για γυναίκες. Ήδη λοιπόν έχουν φτάσει στα χέρια μου ολοκαίνουρια, πολύτιμα μπουκάλια με υπέροχες μυρωδιές, άλλοτε ανάλαφρες και φρέσκες, άλλοτε πιο έντονες και αισθησιακές. Με λίγα λόγια υπάρχει σίγουρα ένα άρωμα που θα σε βάλει σε πειρασμό να το δοκιμάσεις και να το βάλεις στην καθημερινότητά σου. Δες αυτά που εγώ ξεχώρισα και γιατί:\nΌσο αγαπώ τις γεωμετρικές, καθαρές φόρμες άλλο τόσο ενθουσιάζομαι με τα πρωτότυπα μπουκάλια των αρωμάτων! Αυτή τη σεζόν βρήκα και τα δύο αφού το νέο Gucci Bloom έχει το απόλυτα λιτό και κομψό μπουκάλι ενώ το Scandal του JP Gaultier ανατρέπει τα δεδομένα με ένα ζευγάρι κομψά πόδια στο καπάκι!\nΈχοντας δοκιμάσει 10άδες αρώματα βρίσκω μια μυρωδιά που δε θυμίζει ήδη κάποια άλλη. Το νέο Gabrielle της Chanel όμως καταφέρνει να κάνει τη διαφορά χάρη στις νότες λευκών λουλουδιών ενώ ο YSL προτείνει τη συλλογή Le Vestiaire de Parfums με δημιουργίες υψηλής αρωματοποιίας για να βρεις αυτή που σου ταιριάζει. Εγώ επέλεξα το Trench με φρέσκες νότες λουλουδιών.\nΕκτιμώ πολύ το γεγονός ότι τα πολύ επιτυχημένα αρώματα δεν επαναπαύονται στις δάφνες τους αλλά ανανεώνονται διαρκώς προτείνοντας νέες, διαφορετικές εκδοχές για να καλύψουν όλα τα γούστα. Αυτό το φθινόπωρο δοκίμασα το νέο La Vie est Belle L' Eclat της Lancôme με μια διαφορετική, λαμπερή σύνθεση γεμάτη δροσερές, φρουτένιες νότες και το Miss Dior του οίκου Dior στη νέα, πλούσια Eau de Parfum έκδοσή του.\nMF BLOGS ΘΑΛΕΙΑ ΚΕΧΡΗ GUCCI ΑΡΩΜΑ CHANEL DIOR BEAUTY LANCOME YSL ΟΜΟΡΦΙΑ ΘΑΛΕΙΑ ΚΕΧΡΗ BEAUTE MON DIEU JEAN PAUL GAULTIER\nTips και προϊόντα για φθινοπωρινή ανανέωση Πώς θα αποκτήσεις λαμπερή επιδερμίδα


Στη Βουλή το θέμα αποζημιώσεων για τις ζημιές στη Φαιστό - Ειδήσεις - Νέα Κρήτη\nΤώρα διαβάζετε: Στη Βουλή το θέμα αποζημιώσεων για τις ζημιές στη Φαιστό\nΣτη Βουλή το θέμα αποζημιώσεων για τις ζημιές στη Φαιστό\nΕρώτηση για τα μέτρα αποκατάστασης των ζημιών και την αποζημίωση των πληγέντων από τις πλημμύρες του Σεπτεμβρίου στο νότιο τμήμα του δήμου Φαιστού νομού Ηρακλείου κατέθεσαν προς τους υπουργούς Εσωτερικών και Διοικητικής Ανασυγκρότησης, Αγροτικής Ανάπτυξης και Τροφίμων, και Οικονομικών οι βουλευτές Μανόλης Συντυχάκης (Ηρακλείου) και Σταύρος Τάσσος.\nΑναλυτικά, στην ερώτησή τους σχετικά με τα μέτρα για την αποκατάσταση των ζημιών οι βουλευτές αναφέρουν ότι «από τις καταρρακτώδεις βροχές στις περιοχές Πηγαϊδακίων, Αντισκαρίου, Τζίγκουνα, Πλατιών Περαμάτων και Χρυσόστομου του δήμου Φαιστού προκλήθηκαν μεγάλες καταστροφές στο επαρχιακό οδικό δίκτυο και σε αγροτικές καλλιέργειες λόγω ισχυρών βροχοπτώσεων το μήνα Σεπτέμβρη.\nΣυγκεκριμένα, όπως διαπίστωσε κλιμάκιο του ΚΚΕ, κλειστός είναι ο δρόμος Πηγαϊδάκια-Κριοί, ενώ σοβαρά προβλήματα υπάρχουν σε όλο το νότιο παραλιακό δρόμο από Καλά Λιμάνια προς Λέντα (Καραβόβρυση, Χρυσόστομος, Πλατιά Περάματα, Τζίγκουνας) και από Τσίγκουνα-Αντισκάρι. Καθιζήσεις, ρηγματώσεις, λάσπες, πέτρες και λοιπά φερτά υλικά αυξάνουν το δείκτη επικινδυνότητας του δικτύου και σε ορισμένα σημεία το καθιστούν απροσπέλαστο.\nΠολλοί αγροτικοί δρόμοι έχουν κλείσει από τις κατολισθήσεις και καθιστούν αδύνατη την πρόσβαση των αγροτών στις καλλιέργειές τους και των κτηνοτρόφων στα ποιμνιοστάσιά τους.\nΕπιπλέον, σοβαρές ζημιές έχουν υποστεί θερμοκηπιακές καλλιέργειες (ζημιές στις κατασκευές θερμοκηπίων και στο φυτικό κεφάλαιο) και υπαίθριες καλλιέργειες όπως στην περιοχή "Καλόκαμπος" των Πηγαϊδακίων και στον Τσίγκουνα.\nΤαυτόχρονα, προβλήματα παρουσιάζονται και στη μεταφορά των μαθητών πρωτοβάθμιας εκπαίδευσης στο σχολείο του Αντισκαρίου.\nΕρωτώνται οι κ. υπουργοί ποια μέτρα θα πάρουν για:\n• Να υπάρξει άμεση επιχορήγηση των αναγκαίων πιστώσεων από τον κρατικό προϋπολογισμό προς το Δήμο Φαιστού για την αποκατάσταση των ζημιών, τη διάνοιξη όλων των αγροτικών δρόμων και την αντιμετώπιση των επειγουσών αναγκών.\n• Αποζημίωση στο 100% της καταστροφής των πληγέντων αγροτών».


Στο αντίο της βασιλικής ζωής η Μέγκαν έκλεψε τα φώτα | offlinepost\nΑρχική Ευρώπη Στο αντίο της βασιλικής ζωής η Μέγκαν έκλεψε τα φώτα\nΟ πρίγκιπας Χάρι και η Μέγκαν Μαρκλ πριν από λίγες μέρες είπαν αντίο στη βασιλική τους ζωή εκτελώντας τα τελευταία βασιλικά τους καθήκοντα πριν ξεκινήσουν οριστικά πλέον τη νέα ζωή τους μακριά από το παλάτι, στη Βόρεια Αμερική και τον Καναδά. Ο Χάρι και η Μέγκαν θα παραιτηθούν επισήμως από τα βασιλικά τους καθήκοντα στις 31 Μαρτίου, όπως ανακοίνωσε εκπρόσωπος του ζευγαριού, θα σταματήσουν να δραστηριοποιούνται ως ανώτερα μέλη της βασιλικής οικογένειας και θα εργαστούν ώστε να γίνουν οικονομικά ανεξάρτητοι. Οι Σάσεξ δεν θα ασκούν καθήκοντα εκ μέρους της βασίλισσας Ελισάβετ μετά τις 31 Μαρτίου, όμως η διευθέτηση του ζητήματος θα επανεξεταστεί μετά από 12 μήνες. Ο πρίγκιπας Χάρι παραμένει στη Βρετανία προκειμένου να ολοκληρώσει τις τελευταίες του βασιλικές υποχρεώσεις, ενώ η Μέγκαν Μαρκλ επέστρεψε στον Καναδά μετά την εμφάνισή της στο Westminster Abbey.\nΟ δούκας και η δούκισσα του Σάσεξ παρευρέθησαν την περασμένη Δευτέρα στην ετήσια λειτουργία στο Westminster Abbey για το Commonwealth Service. Είναι η τρίτη χρονιά που η Μέγκαν παρευρίσκεται σε λειτουργία του Westminster Abbey, μαζί με τη βασιλική οικογένεια. Ήταν η πρώτη φορά μετά την ανακοίνωση των Σάσεξ για την απομάκρυνσή τους από τα βασιλικά τους καθήκοντα, όπου βρέθηκαν δημόσια με την Κέιτ Μίντλετον και τον πρίγκιπα Γουίλιαμ. Για πρώτη φορά, επίσης ο δούκας και η δούκισσα του Σάσεξ μαζί με τον δούκα και την δούκισσα του Κέιμπριτζ δεν μπήκαν στο Westminster Abbey μαζί με την υπόλοιπη βασιλική οικογένεια, όπως συνέβαινε τα τελευταία χρόνια, αλλά εισήλθαν από ξεχωριστή είσοδο. Αυτή η πρώτη και τελευταία κοινή δημόσια εμφάνιση με τον πρίγκιπα Γουίλιαμ και την Κέιτ Μίντλετον δεν ήταν όμως και τόσο καλή, με τον δούκα και τη δούκισσα του Κέιμπριτζ να είναι εμφανώς ψυχροί απέναντι στους Σάσεξ. Η Μέγκαν Μαρκλ παρά την αμηχανία και την ψυχρότητα που επικρατούσε, φρόντισε να λάμψει για άλλη μια φορά και να κλέψει τις εντυπώσεις.\nΟ γλυκόπικρος αποχαιρετισμός της δούκισσας του Σάσεξ, λίγο πριν επιστρέψει από τη Βρετανία στον Καναδά, με το βασιλικό προσωπικό έγινε μέσα σε φορτισμένο συγκινησιακό κλίμα, καθώς η ίδια δάκρυσε, σύμφωνα με την εφημερίδα Telegraph. Κάτι αντίστοιχο συνέβη και στην τελευταία βασιλική υποχρέωση της Μέγκαν Μαρκλ με φοιτητές της Κοινοπολιτείας στο παλάτι του Μπάκιγχαμ, λίγο πριν την τελετή στο Westminster Abbey. Και εκεί η Μέγκαν εμφανίστηκε με δάκρυα στα μάτια, καθώς αυτή η τελευταία συνάντηση με φοιτητές και οργανισμούς που υποστηρίζουν την τριτοβάθμια εκπαίδευση σήμαινε πάρα πολλά γι’ αυτήν.\nΗ Μπριόνι Γκόρντον, δημοσιογράφος της Telegraph, ήταν παρούσα στην τελευταία βασιλική υποχρέωση της Μέγκαν Μαρκλ και περιέγραψε πώς ένιωσε η δούκισσα του Σάσεξ σε μία στιγμή στην οποία δεν ήταν πάνω της όλες οι κάμερες. Όπως υποστήριξε η δημοσιογράφος, η Μέγκαν είχε «δάκρυα στα φωτεινά και φιλικά της μάτια» κατά τη συνάντηση με τους παρευρισκόμενους. «Το συναίσθημα που έβγαινε παρακολουθώντας την δούκισσα του Σάσεξ να πραγματοποιεί την τελευταία βασιλική της υποχρέωση, ήταν μια βαθύτατη θλίψη. Θλίψη που τα πράγματα έφτασαν ως εδώ. Θλίψη που μέσα σε λιγότερο από δύο χρόνια από εκείνον τον λαμπερό παραμυθένιο γάμο, έπρεπε να φύγει. Πόσο ειρωνικό είναι που η τελευταία της υποχρέωση αφορούσε την Κοινοπολιτεία, που γιορτάζει την ποικιλομορφία, τη μοναδικότητα και την δύναμη που αντλούμε με το να αγκαλιάζουμε ο ένας τον άλλον και τις διαφορές μας», κατέληξε.\n«Η αξία και η σπουδαιότητα της τριτοβάθμιας εκπαίδευσης είναι ο λόγος για τον οποίο θα πρέπει να είναι προσιτή σε όλους, ανεξάρτητα από το backround του», δήλωσε η δούκισσα του Σάσεξ στην τελευταία της βασιλική υποχρέωση. «Αυτή είναι τόσο ισχυρή. Αυτή η απίστευτη ένωση και η ικανότητα να κερδίσουμε τόσες πολλές γνώσεις ώστε να μπορέσουμε να πάμε πίσω στο σπίτι μας», συμπληρώνει μεταξύ άλλων. Επιπλέον, η Μέγκαν εξήγησε ότι η αλληλεπίδρασή και η συνάντησή της με ανθρώπους είναι κάτι το ιδιαίτερο γι’ αυτήν. «Νομίζω ότι είναι τόσο σημαντικό να ασχολείσαι πραγματικά με ανθρώπους. Νοιάζομαι πολύ γι’ αυτό».\nΕπικρατεί η αίσθηση στη Βρετανία ότι φέρθηκαν πολύ άσχημα στον πρίγκιπα Χάρι και τη Μέγκαν Μαρκλ. Δέχθηκαν αρκετές σφοδρές επιθέσεις δημόσια από τον Βρετανικό Τύπο με αποτέλεσμα να οδηγηθούν στην τελική τους απόφαση να απομακρυνθούν από τα βασιλικά τους καθήκοντα και να αφοσιωθούν στην οικογένειά τους και στις φιλανθρωπικές οργανώσεις τους. Η οικογένειά αποτελεί σημαντική προτεραιότητα για τον δούκα και τη δούκισσα στοχεύοντας ότι με αυτή την κίνηση θα τη διατηρήσουν ασφαλή. Εκτελώντας τα τελευταία βασιλικά τους καθήκοντα και τις τελευταίες επίσημες εμφανίσεις τους έκλεψαν τις παραστάσεις, τραβώντας όλα τα βλέμματα πάνω τους. Το δυναμικό αυτό ντουέτο μάς χάρισε ένα απολαυστικό αντίο.